എംസോണ്‍ റിലീസ് -1124 http://www.malayalamsubtitles.org/ www.facebook.com/msonepage
പരിഭാഷ : ഷൈജു. എസ്
മനോന്‍ ഓഫ് ദി സ്പ്രിംഗ്
അടുത്ത തവണ ഞാൻ ഇത്രയൊന്നും തരില്ല.
ഇറ്റലിക്കാരിൽ നിന്നുള്ള മത്സരം എന്നെ തകര്‍ത്തോണ്ടിരിക്കുവാണ്.
ഇത് കഷ്ടിച്ച് കീടനാശിനിക്കേ തികയൂ.
അടുത്ത വർഷം ഞങ്ങൾ കടല വിതയ്ക്കും.
നിന്നെപ്പോലുള്ള സുഹൃത്തുക്കളോടൊത്തുള്ള വെള്ളമടി ഞാൻ മിസ്സ് ചെയ്യും.
എന്തിനാ ഇങ്ങനെ നിന്ന് കുരയ്ക്കുന്നെ?
നിന്‍റെ ആട്ടിൻകൂട്ടമൊന്നും ഞാൻ കക്കില്ല.
അങ്ങോട്ട് മാറ്.
എന്‍റെ ബ്രെഡിൽ നിന്ന് വിട്!
ഇന്നാ, നമുക്ക് എന്റേത് പങ്കിട്ട് കഴിക്കാം.
ഹും, ഇപ്പൊ ഇനി ഞാനെന്ത് കഴിക്കും?
പോയെ, മാറ്.
ബർണാഡ്, ഇന്ന് നീയെന്താ ചെയ്തേ?
ഞാൻ കുന്നിൻ മുകളിലൊന്ന് ചുറ്റിക്കറങ്ങി.
നോക്ക് ഞാനെന്താ കണ്ടെത്തിയേന്ന്.
ചെങ്കൽക്കരി. അവിടം മുഴുവനും ഇതാണ്.
ഉം കൊള്ളാം.
പിന്നെ കൂടെയാരുമില്ലാത്ത കുറച്ച് ആടുകളെയും കണ്ടു.
അതാ കൂനന്‍റെ മകളുടെ ആട്ടിൻകൂട്ടമായിരിക്കും.
അവളുടെ അപ്പൻ മരിച്ചതിന് ശേഷം ഞാൻ ആ കൊച്ചിനെ കണ്ടിട്ടേയില്ല.
അവൾ നമ്മുടെ കണ്ണിൽ പെടാതെ നടക്കുവാണ്.
ഞാനവളെ കണ്ടിട്ടുണ്ട്. നല്ല സുന്ദരിയാണ്.
അവൾടെ അമ്മ ഒരൊന്നര അഴകിയായിരുന്നു.
ആ കൂനൻ നല്ല ഭംഗിയുള്ളൊരു മകളെയാണ് ഉണ്ടാക്കിയത്.
ആരായിരുന്നു അയാൾ?
നിങ്ങളറിയാൻ വഴിയില്ല.
നിങ്ങൾ ഇവിടേക്ക് വരുന്നതിനും മുൻപുള്ള കഥയാ.
അവൻ കർഷകനെപ്പോലെ നടന്നിരുന്ന നഗരത്തീന്നുള്ളൊരു ബുദ്ധിജീവിയായിരുന്നു.
അവനൊരു വട്ടനായിരുന്നു.
അവൻ അത്രകണ്ട് വട്ടനൊന്നുമായിരുന്നില്ല.
അവനൊരു വിഡ്ഢിയായിരുന്നെന്ന് ഞാൻ പറഞ്ഞില്ല.
അവന് പ്രായോഗികബുദ്ധിയില്ലായിരുന്നു.
അവൻ കടലാസിൽ കണക്ക് കൂട്ടി മുയലുകളെ വളർത്താൻ ശ്രമിച്ചു.
എന്തുകൊണ്ടാ? കാരണം അവന് വെള്ളമില്ലായിരുന്നു.
പക്ഷേ നീ കണ്ടെത്തിയില്ലേ. നിന്‍റെ പൂക്കൃഷിയൊക്കെ നന്നായി പോവുന്നുണ്ടല്ലോ.
അവധി ദിവസങ്ങൾ, കൂടുതലും ക്രിസ്മസിനും മർദി ഗ്രാസിനും.
ഈസ്റ്ററിനും കുഴപ്പമില്ല.
പിന്നെ മരിപ്പ്. അതും നല്ല ബിസിനസ്സല്ലേ?
മോശല്ല. ശവദാഹചടങ്ങുകൾക്കും നല്ല വരുമാനം കിട്ടാറുണ്ട്.
ചെല്ല്. വേഗം!
നന്ദി.
ഇതാ ഒരു കത്ത്.
എന്‍റെ പൊന്നു മോളെ...
ഇന്ന് രാത്രി ഞങ്ങൾ ബോർഡെക്സിൽ ഐഡ (ഓപ്പറ) കളിക്കുകയാണ്.
ഞാനൊരു ചെറിയ വേഷത്തിന് പാടുന്നുണ്ട്, എന്നാലും ഞാൻ നല്ല ആവേശത്തിലാണ്.
നീയെന്‍റെ കൂടെ ഉണ്ടായിരുന്നെങ്കിൽ, എനിക്ക് ശരിക്കും സന്തോഷമായേനെ.
നിന്‍റെ സ്നേഹനിധിയായ അമ്മ.
നിനക്ക് എക്കാലത്തേക്കുമായി ഇവിടെത്തന്നെ നിൽക്കാനാവില്ല.
നീ നിന്‍റെ അമ്മയുടെ അടുത്ത് പോണം.
ഒരു മുയലോ കാട്ടുകോഴിയോ ഒന്നിനേം കണ്ണിൽ കാണുന്നില്ല.
ചിലപ്പോൾ എന്‍റെ കണ്ണും കാതുമൊക്കെ അടിച്ചു പോവാറായിക്കാണും.
അടുത്ത തവണ ആ അറവുകാരന്‍റെ നായയെയും കൊണ്ട് വരണം.
ആ മുയൽ രക്ഷപ്പെട്ട് പോവില്ല!
ഗലിനെറ്റ്!
നിനക്കറിയോ 5 മണിയായി?
ഇത് വല്ലാത്തൊരു ഉറക്കം തന്നെ.
എനിക്ക് സൂര്യാഘാതമേറ്റെന്നാണ് തോന്നണെ.
ഇല്ല, നീ ചുവന്നിട്ടൊന്നുമില്ല.
നിനക്ക് കുറച്ച് ഉറക്കം അത്യാവശ്യമാണ്.
പുറത്തേക്ക് വാ.
അവൾക്ക് കേട്ടൂടാ, പക്ഷേ അവളെല്ലാം ഊഹിച്ചെടുക്കും.
ഞാൻ പറയാൻ പോവുന്നത് നമ്മളെ മാത്രം സംബന്ധിച്ചുള്ളതാണ്.
ഗലിനെറ്റ്...
നിനക്ക് വയസ്സ് 30 കഴിഞ്ഞു, കൂടാതെ സുബേയ്റനിലെ അവസാന കണ്ണിയാണ് നീ.
അതൊക്കെ എനിക്കറിയാം.
ഇടയ്ക്ക് കയറാതെ!
ഞാനിത് തന്നെ പറഞ്ഞോണ്ടിരിക്കുന്നെങ്കിൽ, അത് നിന്‍റെ തെറ്റാണ്.
നിനക്ക് മനസ്സിലാവുന്നത് വരെ ഞാൻ പറയും.
നമ്മൾ സുബേയ്‌റൻമാരായിരുന്നു ഈ ദേശത്തെ ഏറ്റവും പ്രധാനപ്പെട്ട കുടുംബം.
മുത്തശ്ശന്‍റെ പിറന്നാളിന്...
നിങ്ങളെപ്പോലെ 30 പേരുണ്ടായിരുന്നു.
എല്ലാ സുബേയ്റൻമാരും, തകരപ്പാത്രങ്ങൾ നിറയെ...
സ്വർണം നിറച്ച് വീടാകെ ഒളിപ്പിച്ചു വെച്ചിരുന്നു.
എല്ലാരും നമ്മളെ ബഹുമാനിച്ചിരുന്നു.
അത് നിലനിന്നില്ല, എന്നാല്‍ എന്നെ കുറ്റപ്പെടുത്തണ്ട. അത് വിധിയാണ്.
വിധിയെന്ന് പറയുന്ന ഒരു സാധനമില്ല.
ഒന്നിനും കൊള്ളാത്തവന്മാർ എപ്പോഴും വിധിയെ പഴിക്കും!
അത് നമ്മുടെ കാരണവന്മാരുടെ തെറ്റായിരുന്നു.
ഗർവ്വും അത്യാർത്തിയും കാരണം, അവർ സ്വന്തത്തിൽ...
നിന്ന് തന്നെ കല്ല്യാണം കഴിച്ചു.
സഹോദരങ്ങളുടെ മക്കൾ തമ്മിൽ കല്ല്യാണം കഴിച്ചു.
ഒരു അമ്മാവൻ അനന്തരവളെ കെട്ടി.
അത് മുയലുകൾക്ക് കേടാണ്, മനുഷ്യർക്ക് നല്ലതുമല്ല.
ഫലമെന്താ?
രണ്ട് ഭ്രാന്തി പെണ്ണുങ്ങളും മൂന്ന് ആത്മഹത്യകളും.
ഇപ്പോ ഇവിടിനി നമ്മൾ രണ്ടും മാത്രം.
എനിക്കിനി അധികകാലമില്ല.
അപ്പൊ സുബേയ്‌റൻമാരിൽ ബാക്കിയുള്ളത് നീയാണ്.
ഞാൻ കല്ല്യാണം കഴിക്കണംന്നാണോ.
നിങ്ങളെന്തേ പെണ്ണ് കെട്ടാതിരുന്നത്?
അതൊന്നും എനിക്ക് പറഞ്ഞിട്ടുള്ളതായിരുന്നില്ല.
അതേപ്പറ്റിയൊക്കെ ആലോചിച്ചതായിരുന്നു...
പക്ഷേ ശരിയായി വന്നില്ല.
ഒരാവേശത്തിന് ഞാൻ ആഫ്രിക്കയിൽ പട്ടാളത്തിൽ ചേർന്നു...
പിന്നെ തിരികെ എത്തിയപ്പോഴോ...
ഒരു കുഞ്ഞുണ്ടായിരുന്നെങ്കിൽ, ഞാൻ സന്തോഷത്തോടെ അവളെ കെട്ടിയേനെ.
പക്ഷേ അതുണ്ടായില്ല.
ഞാൻ ആംഗ്ലേഡിന്‍റെ ചെറിമരം പോലെയാണ്.
ഒരുപാട് തവണ പൂക്കും, പക്ഷേ ഒരിക്കലും കായ്ക്കില്ല.
അതോണ്ട് നിങ്ങൾക്ക് പകരം ഞാൻ കല്ല്യാണം കഴിക്കണംന്നല്ലേ.
നീ കഴിക്കണം, ഗലിനെറ്റ്.
പക്ഷേ എന്തിനാ? എന്തിനാ?
എന്തിനാണെന്നോ?
സുബേയ്റൻ സമ്പത്തിന്‍റെ കാര്യമോ?
അത് എലികൾ തിന്നണ ബാങ്ക് നോട്ടുകളല്ല.
അത് സ്വർണമാണ്!
തകരപ്പാത്രങ്ങൾ നിറയെ സ്വർണനാണയങ്ങളാണ്. മനസ്സിലായോ?
പോരാത്തതിന് അതെല്ലാം എന്‍റെ സ്വന്തമാണ്!
ഞാൻ മിച്ചം പിടിച്ചും, പിശുക്കിയും കഠിനാധ്വാനം ചെയ്തുമുണ്ടാക്കിയതാ.
നീയതെല്ലാം വെറുതെ കളയുമോ?
ഒരിക്കലുമില്ല. സ്വർണമെനിക്ക് ജീവനാണ്.
അങ്ങനെയെങ്കിൽ ഒരു അവകാശിയില്ലാതെ അത് വെറുതെ കളയരുത്.
നിങ്ങളിങ്ങനെ പെട്ടെന്ന് വന്ന് കല്ല്യാണം കഴിയ്ക്കാൻ പറഞ്ഞാലെങ്ങനാ.
10 കൊല്ലങ്ങളായി ഞാൻ നിന്നോട് പറഞ്ഞോണ്ടിരിക്കുന്നു.
പക്ഷേ ഇന്നത്തെപ്പോലെ ഗൗരവമായി പറഞ്ഞിട്ടില്ല.
തന്നെയുമല്ല, എനിക്ക് എന്റേതായ സങ്കല്പങ്ങളുണ്ട്.
നിന്‍റെ മനസ്സിൽ വല്ലോരും ഉണ്ടോ?
ഉണ്ടാവാം.
ആരാന്ന് എന്നോട് പറയില്ലേ?
ഇത് കേൾക്ക്, പകലുമുഴുവൻ ഞാൻ വെയിലു കൊണ്ടതാ.
എനിക്കാകെ തലചുറ്റുന്നുണ്ട്.
ഞാൻ പറയാം, പക്ഷേ ഒന്ന് ക്ഷമ കാണിക്കണം.
ശരി. നിന്നെയെനിക്ക് വല്ല്യ കാര്യാണ് ഗലിനെറ്റ്.
ഒരൊറ്റ കാര്യം കൂടി.
ഭാര്യയെ തിരഞ്ഞെടുക്കുമ്പോൾ, കുട്ടികളുടെ കാര്യം ചിന്തിക്കണം.
നിങ്ങളെന്താ ഉദ്ദേശിക്കുന്നേ?
മുഖഭംഗി കണ്ട് മയങ്ങരുത്.
നമുക്ക് വേണ്ടത് എന്താന്ന് വെച്ചാൽ വീതിയുള്ള ഇടുപ്പും, നീണ്ട കാലുകളും...
പിന്നെ, നല്ല വല്ല്യ മുലകളും.
അത് പെൺകുതിരയെ തിരഞ്ഞെടുക്കുന്ന പോലാണ്.
അവൾ സുന്ദരി കൂടിയായാലോ?
ആണെങ്കിലും എനിക്ക് ആക്ഷേപമൊന്നുമില്ല.
മറിച്ച്...
സുബേയ്റൻ സുന്ദരി അവളായിരിക്കും.
ഞാൻ അവളെ നോക്കി ആസ്വദിക്കും.
നോയ്, ദാ ഇവിടെ! വാ!
എപ്പോഴുമെന്താ ഇതെന്‍റെ പണിയാവുന്നെ? വെള്ളം എല്ലാർക്കുമുള്ളതല്ലേ.
കൊല്ലത്തിൽ രണ്ടു തവണ ജലസംഭരണി വൃത്തിയാക്കിയെന്ന് വെച്ച്...
നീ ചത്തൊന്നും പോവില്ല.
ഈ ചെമ്മണലും കരിയിലകളും.
ആളുകൾക്ക് ശുദ്ധജലം വേണം.
അതുപോലെ പച്ചക്കറികൾക്കും.
ഇത് നോക്ക്യേ.
കണ്ടാൽ കളിമണ്ണുപോലുണ്ട്, പക്ഷേ അല്ല.
അല്ല...
ഇത് ബോക്സൈറ്റ് പൊടിയാണ്.
ഇരുമ്പിന്റേം അലുമിനിയത്തിന്റേം ഒരു മിശ്രിതം.
ഇതിപ്പോ എവിടന്ന് വന്നു?
വല്ല്യ പേമാരിക്കു ശേഷം, ഉറവയിൽ നിന്ന്.
ഇത് ഇവിടെ വന്ന് അടിയുന്നു...
നീർക്കുഴലിനങ്ങോട്ട് ഒരിക്കലും എത്തുന്നില്ല.
മഴയുള്ളൊരു രാത്രിക്ക് ശേഷം...
എന്‍റെ ഉറവ വെള്ളമെല്ലാം ചുവപ്പ് കളറായി കല്ലുകളൊക്കെ തുരുമ്പിച്ച പോലിരിക്കുന്നു.
തുരുമ്പ് തന്നാണ്, കാരണം അത് അയൺ ഓക്സൈഡാണ്.
അപ്പോ പിന്നെ കുഴപ്പമൊന്നും ഉണ്ടാവില്ലല്ലേ.
ഇല്ല. അത് ശരിക്കും നല്ലതാണ്.
ഈ സംഭരണിയുമായി ബന്ധപ്പെട്ട നിങ്ങളുടെ ഉറവ എവിടെയാ?
നീയെന്താ ഉദ്ദേശിക്കുന്നെ?
അത് കുന്നിൻ മുകളിലാണോ അതോ താഴെ നിന്നോ?
അത് പറയാൻ പ്രയാസമാണ്.
റൊമാറിൻസ് താഴ്‌വര ഇവിടെ മുകളിലായാണ്.
അങ്ങനെയെങ്കിൽ ഗ്രാമത്തിലേക്കുള്ള വെള്ളവും...
അതേ താഴ്‌വരയിൽ നിന്നുതന്നെയായിരിക്കും.
10 മണിയായി.
ഉച്ചയോടെ വെള്ളമെത്തുമെന്ന് ഞാനവരോട് വാക്ക് പറഞ്ഞിരുന്നു.
അതിനിനി രണ്ട് മണിക്കൂർ കൂടിയുണ്ട്.
പക്ഷേ അത് ഗ്രാമത്തിലെത്താൻ തന്നെ ഒരു മണിക്കൂർ വേണം.
നിങ്ങളുമായുള്ള ചങ്ങാത്തമൊക്കെ ഞാൻ ആസ്വദിക്കുന്നു,
പക്ഷേ എനിക്കിത് മേയറെ അറിയിച്ചേ പറ്റൂ.
അദ്ദേഹത്തെ കാത്ത് നിർത്തിപ്പിക്കരുത്, മാഷേ.
ആരോ കല്ലെടുത്ത് എറിയുന്നു!
ഇടിമിന്നലായിരുന്നില്ലേ അത്?
ഇടിമിന്നൽ നീ കണ്ടോ? രാവിലെ തന്നെ കുടി തുടങ്ങിക്കാണുമല്ലോ.
കർത്താവാണെ ഞാൻ ഇന്ന് രാവിലെ കാപ്പി മാത്രേ കുടിച്ചിട്ടുള്ളൂ.
അതെന്‍റെ കത്തിയായിരുന്നു.
കുറച്ചു ദിവസം മുൻപ് എന്റേന്ന് കളഞ്ഞു പോയതായിരുന്നു.
ഇവിടെയോ?
അല്ല. ഞാനിവിടെ ഇതിന്‌ മുൻപ് വന്നിട്ടില്ല.
അത് കൊള്ളാല്ലോ!
അത് ആ ആട്ടിടയത്തി നിനക്ക് തിരികെ തന്നതാണ്.
- അവളെവിടെയാ? - ഏത് ആട്ടിടയത്തി?
- മനോനെയാണോ നീ ഉദ്ദേശിച്ചേ? - ആ കൂനന്‍റെ മനോൻ. അല്ലാതാര്?
അവളിവിടെ ഒളിച്ചിരിക്കുന്നുണ്ടോ?
ഇല്ല, അവൾ ഓടിപ്പോയി.
മോശമായിപ്പോയി. എനിക്കവളോട് നന്ദി പറയണമായിരുന്നു.
ഇനിയൊരിക്കലാവാം.
ഒരു ചുംബനത്തിലൂടെ അവളോട് നന്ദി പറഞ്ഞേക്ക്.
എനിക്കവളെ അറിഞ്ഞൂടാ, പക്ഷേ ഞാനവളെപ്പറ്റി സ്വപ്നം കണ്ടു.
സ്വപ്നത്തിൽ, ഞാനവളെ ചുംബിക്കുക പോലും ചെയ്തു.
അവൾ നിന്നെയതിന് അനുവദിച്ചോ?
എന്‍റെ സ്വപ്നങ്ങളിൽ, സ്ത്രീകൾ എനിക്ക് വഴങ്ങാതിരിക്കാറില്ല.
നീ കഴിക്കുന്നില്ലേ?
എനിക്ക് വിശപ്പില്ല.
നിനക്ക് നല്ല സുഖമില്ലാത്തപോലെ തോന്നിയിരുന്നു.
എന്‍റെ വിശപ്പൊക്കെ പോയി.
മിക്കവാറും ആ വിഷം കാരണമായിരിക്കും.
എന്ത് വിഷം?
ചുവന്ന ചിലന്തികളെ കൊല്ലാൻ വേണ്ടി...
ഞാനെന്‍റെ പൂച്ചെടികളിൽ അടിച്ചിരുന്ന ആ വിഷം.
അത് ഞാൻ ചെയ്തു തരായിരുന്നു.
വേണ്ട. അത് രാത്രിയിൽ തന്നെ ചെയ്യണം.
അതിന് പകൽ വെളിച്ചം നന്നല്ല.
അതിന്‍റെ ശക്തി കുറയ്ക്കും.
അതുകൊണ്ട് ഗുണം കിട്ടില്ല.
രാത്രി മുഴുവൻ പണിയും, പകലൊട്ടും ഉറങ്ങുകേം ഇല്ല.
നീ ഒരിക്കലും വീട്ടിലുണ്ടാവില്ല. പകൽ മുഴുവനെന്താ നിന്‍റെ പരിപാടി?
ഞാൻ വേട്ടയാടും.
കുന്നിൻ മുകളിൽ ചുറ്റിക്കറങ്ങും.
കുറച്ച് ശുദ്ധവായു ശ്വസിക്കും...
ആ വിഷത്തിൽ നിന്നെന്‍റെ ശ്വാസകോശം ശുദ്ധമാക്കാൻ.
അത് കാര്യമാണ്.
അത് പൂച്ചെടികൾക്ക് നല്ലതാണ്, പക്ഷേ നിനക്കത് കേടാണ്.
എങ്കിലും, നീ ഭക്ഷണം കഴിക്കുകേം ഉറങ്ങുകേം വേണം.
ഡോക്ടറെ കാണണോ?
വേണ്ട. ഇതൊക്കെ ശരിയാവും.
കണ്ടില്ലേ? ഞാൻ കഴിക്കുന്നത്.
അവളെന്‍റെ കിളികളെ വിൽക്കാൻ വേണ്ടി ഔബാനിലേക്ക് പോകുവാണ്.
അവന് വട്ടായി.
ആരാ അത്?
ഇത് ഞാനാണ്!
അതെ, നിനക്ക് വട്ടായിക്കൊണ്ടിരിക്കുവാണ്.
- ഏതാ ആ പെണ്ണ്? - ഏത് പെണ്ണ്?
നീ ഔബാനിൽ പോയി കാണുന്ന പെണ്ണ്.
കുറച്ച് ദിവസമായി ഞാൻ കാണുന്നു.
നീ കിളികളെ ശേഖരിച്ചുകൊണ്ടിരിക്കുന്നു. എന്തിന് വേണ്ടി?
വട്ട് പിടിച്ചപോലെ ഇവിടെ കിടന്ന് തുള്ളിച്ചാടുന്നതും...
ഒറ്റക്ക് സംസാരിക്കുന്നതുമൊക്കെ ഞാൻ കാണുന്നുണ്ട്!
നീ പ്രേമത്തിലാണോ?
അത് നല്ലൊരു അസുഖമാണ്.
ആരാ അവള്?
നീ എന്നോട് പറയില്ലല്ലേ.
അങ്ങനെയെങ്കിൽ ഒന്നുകിൽ അവളൊരു പിച്ചക്കാരി...
അല്ലെങ്കിൽ അവളുടെ കല്ല്യാണം കഴിഞ്ഞിരിക്കും.
അത് തന്നെ! അവളുടെ കല്ല്യാണം കഴിഞ്ഞു!
അവളുടെ കല്ല്യാണം കഴിഞ്ഞതാണ്!
വാതിൽ തുറക്ക്!
ഇല്ല, ഞാൻ തുറക്കില്ല!
- നമുക്ക് വാതിലിനിടയിലൂടെ സംസാരിക്കാം. - എന്തിന്?
നിങ്ങളെ കാണാതിരിക്കുവാണേൽ, ചിലപ്പോൾ എനിക്ക് പറയാനായേക്കും.
നീ നിന്‍റെ ആ പാവം തള്ളയെപ്പോലെ ഒരു മരപ്പാഴ് തന്നെ.
ഇപ്പോ പറ.
എനിക്ക് നിങ്ങളോട് ഒന്നും പറയാനില്ല.
എന്നോട് ചോദ്യങ്ങൾ ചോദിക്ക്.
അവൾ ആരാണെന്ന് പറ.
അത് ഞാൻ പറയില്ല.
നഗരത്തിൽ നിന്നുള്ള പെൺകുട്ടിയാണോ?
തികച്ചും അതിന് വിപരീതം.
അതിലും നല്ലത്.
എനിക്കറിയാമോ അവളെ?
സത്യത്തിൽ, ഇല്ല.
എന്താ അതിനർത്ഥം?
നിങ്ങൾ നല്ല വിരുതനാണ്. നാല് ചോദ്യങ്ങൾ കഴിയുമ്പോഴേക്കും, നിങ്ങൾക്ക് മനസ്സിലാവും.
അങ്ങനെയെങ്കിൽ... അവളെ ഞാൻ അറിയുമല്ലോ.
കണ്ടില്ലേ? എനിക്ക് നിങ്ങളോട് പറയണമെന്നില്ല.
നിങ്ങൾ പൊലീസുകാരനെപ്പോലെ പെരുമാറുവാണ്, പക്ഷേ ഞാൻ പറയില്ല.
എന്തുകൊണ്ടില്ല?
കാരണം!
അതെന്‍റെ രഹസ്യമാണ്.
എന്‍റെ ആദ്യ പ്രണയ രഹസ്യം, അത് ഞാൻ സൂക്ഷിക്കുവാണ്.
സൂക്ഷിച്ചോ. ഞാൻ പോകുവാണ്. പിന്നെ കാണാം.
പോവല്ലേ! നിക്ക്!
എനിക്ക് അവളെക്കുറിച്ച് സംസാരിക്കണം.
അവൾ ആരെന്ന് പോലും എനിക്കറിഞ്ഞൂടാ.
പക്ഷേ എനിക്കറിയാം, അതുകൊണ്ട് അവളെപ്പറ്റി സംസാരിക്കാൻ എനിക്കിഷ്ടമാണ്.
പാപ്പി, നിങ്ങൾ പോയോ?
ഇല്ല. ഞാനൊരു സിഗരറ്റ് കൊളുത്തുവാണ്.
അപ്പോ, നിനക്കവളെ കല്ല്യാണം കഴിക്കണമല്ലേ?
അതെ, പക്ഷേ അവൾക്കെന്നെ വേണ്ടി വരില്ല.
- എന്തുകൊണ്ട്? - അവൾ സുന്ദരിയാണ് ഞാൻ വിരൂപനും.
അവളുടേൽ പണമുണ്ടോ?
അത്രക്കില്ല.
- അവൾ ആരോഗ്യവതിയാണോ? - ഉവ്വ്.
അവൾ കുതിരയെപ്പോലെ ശക്തയാണ് പിന്നെ നല്ല കുഞ്ഞു മസിലുകളുമുണ്ട്.
എന്‍റെ പൂച്ചെടികളെ അവൾക്ക് എന്നേക്കാളും നന്നായി നോക്കാനാവും.
പിന്നെ അവൾ പഠിച്ചിട്ടുമുണ്ട്.
അത് നിനക്കെങ്ങനെ അറിയാം?
അവളെപ്പോഴും പുസ്തകം വായിക്കും. ചിലപ്പോൾ ഒരു മുഴുമണിക്കൂറോളം.
അത് നല്ലതല്ല.
പുസ്തകങ്ങൾ വായിക്കുന്ന ഒരു ദരിദ്ര പെങ്കൊച്ച്. അതെനിക്ക് ഇഷ്ടമല്ല.
പോരാത്തതിന്, ഒരു സുന്ദരിയായ ഭാര്യ പ്രശ്നങ്ങൾ ഉണ്ടാക്കും.
അവൾ ആത്മാർത്ഥതയുള്ളവളാണോ?
അവൾ കുന്നുകളുടെ പരിശുദ്ധ കന്യകയാണ്.
അവളെന്നെ കല്ല്യാണം കഴിക്കുവാണേൽ, ഞാനൊരു രാജാവിനെപ്പോലെ സന്തോഷവാനായിരിക്കും.
പക്ഷേ അവൾ സമ്മതിക്കില്ല.
ഒരിക്കലും ഒരു ദരിദ്ര പെൺകുട്ടി ഒരു സുബേയ്റനെ നിരസിച്ചിട്ടില്ല.
അവൾക്ക് ഭ്രാന്തില്ലെങ്കിൽ.
അവൾ സമ്മതം മൂളുവാണേൽ, നിങ്ങൾ അനുവാദം തരുമോ?
അവൾ ആരെന്ന് അറിയുന്നത് വരെ എനിക്കത് പറയാനാവില്ല.
എടാ പൊട്ടാ! വാതിൽ തുറന്ന് എന്നോട് പറ!
വാതിൽ ഞാൻ തുറക്കില്ല!
എനിക്ക് ആലോചിക്കണം!
പാപ്പീ...
ഞാൻ പറഞ്ഞേക്കും, പക്ഷേ ആദ്യം, എല്ലാ സുബേയ്റൻമാരെയും തൊട്ട് സത്യം ചെയ്യണം...
അവളുടെ പേര് കേൾക്കുമ്പോൾ, നിങ്ങളൊന്നും പറയില്ലെന്ന്.
- നിന്‍റെ ഇഷ്ടം പോലെ. - അല്ല! സത്യം ചെയ്യ്!
എല്ലാ സുബേയ്റൻമാരുടെ മേലിലും ഞാൻ സത്യം ചെയ്യുന്നു.
നല്ലത്! ഇപ്പോ ഞാൻ തീരുമാനിക്കണം.
ഞാൻ വാതിൽ തുറക്കില്ല. താക്കോൽ ഇതീന്ന് എടുക്കും.
നിങ്ങൾ ചെവി താക്കോൽ ദ്വാരത്തിന് അടുത്ത് വെയ്ക്ക്.
അത് മാനോൻ ആണ്, ആ കൂനന്‍റെ മോള്.
ഇരുപത് വർഷങ്ങൾ കഴിഞ്ഞാൽ നീ അവളുടെ കണ്ണിലൊരു തൈ കിളവനായിരിക്കും.
- അവൾക്ക് കാമുകന്മാരുണ്ടാവും. - അവൾ അതൊന്നും ചെയ്യില്ല.
അവളും മറ്റുള്ളവരെപ്പോലെ തന്നെയാണ്.
പക്ഷേ കാര്യമാക്കണ്ട.
അപ്പോഴേക്കും നിനക്ക് വീട് നിറയെ സുബേയ്റൻ ചുണക്കുട്ടികളുണ്ടാവും.
അവൾ സുന്ദരിയായതിനാൽ, ഞാൻ എന്‍റെ അനുമതി തരുന്നു.
നിങ്ങളവളെ കണ്ടോ?
ഉവ്വ്, ഞാൻ കണ്ടു.
എന്താ നിങ്ങടെ അഭിപ്രായം?
അവൾ നല്ല സുന്ദരിയാണ്.
അവൾക്ക് പ്രായത്തിനൊത്ത പക്വതയുമുണ്ടെന്ന് തോന്നുന്നു.
അവൾക്കിപ്പോൾ 18 വയസ്സായിട്ടുണ്ടാവും.
അറിയോ അവൾ ആരെപ്പോലാണെന്ന്?
ആരെപ്പോലെയുമല്ല.
അവൾ നീ ഒരിക്കലും കണ്ടിട്ടില്ലാത്ത ഒരുവളെപ്പോലെയാണ്.
അവൾ അവളുടെ മുത്തശ്ശിയെ വരച്ചുവെച്ച പോലെയാണ്.
നിങ്ങക്ക് അവളുടെ മുത്തശ്ശിയെ അറിയാരുന്നോ?
ഫ്ലോറെറ്റ് കമോയിൻസ്...
അഴകുറാണി!
മിസ്സ്, എന്‍റെ കത്തി തിരികെ കിട്ടിയതിന് നന്ദി പറയാൻ...
നിങ്ങളെ നേരിൽ കാണാനായതിൽ സന്തോഷം.
അത് എന്റേതായിരിക്കുമെന്ന് എങ്ങനെ മനസ്സിലായി?
ഒരിക്കൽ അതുകൊണ്ട് നിങ്ങൾ ഭക്ഷണം കഴിക്കുന്നത് ഞാൻ കണ്ടിരുന്നു.
ഞാൻ ഇവിടുത്തെ പുതിയ അദ്ധ്യാപകനാണ്.
ഞാൻ ഈ കുന്നുകളിലെ ധാതുക്കൾ ശേഖരിക്കുകയാണ്...
എന്‍റെ വിദ്യാർത്ഥികളെ അവരുടെ മണ്ണിന്‍റെ സമ്മിശ്രണത്തെപ്പറ്റി പഠിപ്പിക്കാൻ.
ഇവിടെ സ്വർണമൊന്നുമില്ല.
ഇത് രണ്ടാം ക്വാർട്ടർനറി യുഗത്തിൽ നിന്നുള്ള ജുറാസിക് ക്രെറ്റാഷ്യസാണ്.
നിനക്ക് ഒരു ആട്ടിടയത്തിക്ക് വേണ്ട അറിവൊന്നുമല്ലല്ലോ.
ഞാൻ എന്‍റെ അച്ഛന്‍റെ വാക്കുകൾ കടമെടുത്തുവെന്നേയുള്ളൂ.
ഇത് നീ തന്നെ വെയ്ക്കാൻ ഞാൻ ഇഷ്ടപ്പെടുന്നു.
എന്റേൽ ഒന്നുണ്ട്.
അതെനിക്ക് ചേരില്ല.
അല്ല.
ഒരു ആട്ടിടയത്തിയുടെ കൈയ്യിൽ ഒരു ആട്ടിടയന്‍റെ കത്തി ഉണ്ടായിരിക്കണം.
ഇതിന് നാല് കത്തികളുണ്ട്, ഒരു തോലുളിയും പിന്നൊരു നഖം വെട്ടിയും.
പിന്നെ ചെറിയ കത്രികയും.
എനിക്കറിയാം, ഞാനത് ഉപയോഗിച്ചിട്ടുണ്ട്.
ഇത് ഞാൻ ആദ്യമായി കെണിവെച്ച്‌ പിടിച്ചതാ.
ഇതൊരു കുഞ്ഞാണ്. വലുതെല്ലാം പിടിതരാതെ പോവും.
ആ മുയൽ നിനക്കുള്ള എന്‍റെ സമ്മാനമാണ്.
എന്‍റെ ക്ലാസ് ഉടനെ തുടങ്ങും. എനിക്ക് പോവണം.
ഞാനിത് കല്ലിൽ വെച്ചിട്ട് പോകുവാണ്.
ആരെങ്കിലും ഇത് കണ്ടെത്താൻ ബാധ്യസ്ഥനാണ്.
അവൾക്ക് നിന്‍റെ കത്തിയൊന്നും വേണ്ട.
മുയലിനെ കൊണ്ടുപോകുവാണേൽ കത്തി ഞാൻ എടുത്തോളാം.
ആയ്‌ക്കോട്ടെ.
നന്ദി.
പാപ്പീ...
എങ്ങനെയാ പെൺപിള്ളേരോട് സംസാരിക്കുക?
എനിക്ക് പ്രേമത്തിന്‍റെ വാക്കുകളൊന്നും അറിഞ്ഞൂടാ.
അപ്പോ നീ മനസ്സിലുറപ്പിച്ചു കഴിഞ്ഞോ?
അതെ, പെട്ടെന്ന് വേണം.
അവൾ ഔബാനിൽ വെച്ച്‌ ആരെയെങ്കിലും കണ്ടുമുട്ടി അവനവളെ എന്റേൽ നിന്ന് തട്ടിയെടുത്തേക്കാം.
നീ എവിടെ വെച്ച്‌ അവളോട് വിവാഹാഭ്യർത്ഥന നടത്തും?
കുന്നിന്മേൽ വെച്ച്.
ഞാൻ അവൾ കാണാത്തത് പോലെ കൂണുകളോ ഒച്ചുകളോ...
തിരയുന്ന പോലെ അഭിനയിക്കും.
അത്ര പെട്ടെന്ന് വേണ്ട.
നീ കൂണുകളും ഒച്ചുകളെയും തിരഞ്ഞു നടന്നാൽ...
നീ ദരിദ്രവാസിയാണെന്ന് തോന്നും.
നിന്റേൽ പണമുണ്ടെങ്കിൽ, അത് കാണിക്കണം.
നിന്‍റെ പഴയ വസ്ത്രങ്ങളൊന്നും ഇടരുത്.
പുതിയൊരു സ്യൂട്ട് എടുത്തിട്, ശരിക്കുള്ളൊരു നായാട്ട് വേഷം...
കൂടെ ലെതർ പാന്റും അതിന് യോജിച്ചൊരു തൊപ്പിയും.
ഇതിനെല്ലാത്തിനും മേലെ...
തോൾക്കച്ചയും അണിയണം.
അതേയ്.
ഞാൻ വെടിവെച്ചൊരു മുയലിനെ നോക്കുവാരുന്നു അതിന് മുറിവേറ്റിട്ടുണ്ടാവും.
നീ മനോൻ അല്ലേ, മിസ്റ്റർ. ഷോണിന്‍റെ മകൾ?
നിനക്കെന്നെ ഓർമ്മയില്ലെന്ന് എനിക്ക് മനസ്സിലായി.
അതിന് കാരണം ഞാൻ ഒരുപാട് മാറിപ്പോയി.
ഞാൻ ഉഗോളിനാണ്...
നിന്‍റെ പാവം അച്ഛന്‍റെ സുഹൃത്ത്.
നീയും മാറിപ്പോയി.
നീ ശരിക്കും ഒരു മുതിർന്ന പെണ്ണായി.
നിന്നെ കണ്ടിട്ട് പെട്ടെന്ന് മനസ്സിലായില്ല.
നമ്മൾ മുൻപ് കണ്ടിട്ടില്ലാത്തത് എന്തേ എന്ന് നിനക്ക് തോന്നുണ്ടാവും.
എന്‍റെ പൂച്ചെടികൾ കാരണമുള്ള തിരക്കു കൊണ്ട് നായാട്ടിന് സമയം കിട്ടാറില്ല.
ഞാൻ പൂച്ചെടികൾ വളർത്തുന്നത് നിനക്ക് അറിയോ?
അതിൽ എനിക്ക് നല്ല വിജയമാണ്.
ഞാൻ ഒരുപാട് പണം സമ്പാദിച്ചു.
പണമെല്ലാം സ്വർണ നാണയങ്ങളാണ്!
രണ്ട് വർഷത്തിനുള്ളിൽ, നീക്കിയിരിപ്പെല്ലാം ചേർത്ത്,
എനിക്ക് 50,000 ഫ്രാങ്കിന്‍റെ മതിപ്പുണ്ടാവും.
റൊമാറിൻസിലേക്ക് തിരികെ പോവാൻ നിനക്ക് ആഗ്രഹമുണ്ടോ?
ഞാൻ എന്‍റെ മസ്സാക്കൻ വീട്ടിൽ തങ്ങിക്കോളാം...
പിന്നെ നിനക്കും ബാപ്റ്റിസ്റ്റിനക്കും എന്‍റെ പൂച്ചെടികൾ...
പരിപാലിക്കുകയും ചെയ്യാം.
മനോൻ, ഞാൻ പറയുന്നത് കേൾക്ക്!
നിനക്ക് വേണ്ടാത്തത് എന്തുകൊണ്ടാണെന്ന് എനിക്കറിയാം!
കാരണം നീ അഭിമാനമുള്ളവളാണ്.
പക്ഷേ നിന്‍റെ അഭിമാനം ഒരു പ്രശ്നമല്ല.
പൂച്ചെടികൾക്ക് വെള്ളമൊഴിക്കണം, പൂ പറിക്കണം,
സ്ത്രീകൾക്ക് അതിനെപ്പറ്റിയെല്ലാം അറിയാം.
ഞാൻ നിനക്ക് പണം തരാം! ഞാൻ നിനക്ക് നല്ലതുപോലെ പണം തരാം!
അത് നീ ജോലി ചെയ്യാൻ വേണ്ടിയല്ല.
ഞാൻ നുണ പറയുവാരുന്നു.
അതിന് കാരണം എനിക്ക് നിന്നെ ഇഷ്ടമായത് കൊണ്ടാണ്.
എന്‍റെ മുഴുമനസ്സ് കൊണ്ട് ഞാൻ നിന്നെ സ്നേഹിക്കുന്നു.
മനോൻ!
എനിക്ക് നിന്നെ കല്ല്യാണം കഴിക്കണം! ഞാൻ തനിച്ചാണ്. എനിക്ക് ആരുമില്ല!
എന്‍റെ മുത്തശ്ശനും മുത്തശ്ശിയും മരിച്ചുപോയി!
എന്‍റെ അച്ഛൻ തൂങ്ങി മരിച്ചു. അമ്മ പകർച്ചപ്പനി വന്ന് മരിച്ചു!
ആകെയുള്ളത് അമ്മാവൻ പാപ്പിയാണ്!
അങ്ങേര് സമ്പന്നനാണ്. അങ്ങേർക്ക് വയസ്സായി!
അങ്ങേര് വൈകാതെ മരിക്കും!
അങ്ങേരെല്ലാം എനിക്ക് തരും, പിന്നെ അത് നിന്റേതാവും!
കാരണം എനിക്ക് നിന്നെ ഇഷ്ടമാണ്! എനിക്ക് നിന്നെ ഇഷ്ടമാണ്!
നിന്നോടുള്ള എന്‍റെ പ്രേമം എന്നെ വീർപ്പുമുട്ടിക്കുന്നു...
എന്നെയൊരു രോഗിയാക്കുന്നു.
നീ ആ വെള്ളക്കെട്ടിൽ കുളിക്കുന്നത് ഞാൻ കണ്ടു.
ഞാൻ മണിക്കൂറുകളോളം നോക്കി നിന്നു, നീ വളരെയധികം സുന്ദരിയായിരുന്നു.
ഞാൻ തെറ്റു ചെയ്യുമെന്ന് ഭയപ്പെട്ടുപോയി!
- നീ അവളോട് സംസാരിച്ചോ? - ഞാൻ അവളെ കണ്ടില്ല.
അവൾ ഔബാനിലേക്ക് പോയിട്ടുണ്ടാവും.
എങ്കിൽ നാളെ നോക്ക്.
ചിലപ്പോ. ആദ്യം ഈ ഡ്രസ്സൊന്ന് ഇട്ട് ശീലമാവട്ടെ.
നിന്നെ കാണാൻ നന്നായിട്ടുണ്ട്!
മർസീൽസിൽ നിന്നുള്ള വേട്ടക്കാരനെപ്പോലെ.
നോക്ക്! ഞാൻ കാണുന്നത് നിനക്ക് കാണുന്നുണ്ടോ?
ഒരു ഭംഗിയുള്ള കിളി.
ഈ കെണി ആ കൂനന്‍റെ മകളുടേത് തന്നെയായിരിക്കണം.
- നിനക്ക് ഉറപ്പാണോ? - അതെ.
അതവളുടെ ആട്ടിൻപ്പറ്റമാണ്. അവളിവിടെ അടുത്ത് തന്നെ ഉണ്ടാവും.
ഇത് ഞാൻ തൊടില്ല. അന്യരുടെ കെണികൾ പാവനമാണ്.
പ്രത്യേകിച്ച് അവളുടെ. അതവളുടെ ആകെയുള്ള ഉപജീവനമാർഗമാണ്.
അവൾ അതിനെയെല്ലാം ഔബാൻ ചന്തയിൽ വിൽക്കും. അവൾ അഭിമാനമുള്ളവളാണ്.
നമ്മൾ ഇതിനകം തന്നെ അവളെ ഒരുപാട് വേദനിപ്പിച്ചിട്ടുണ്ട്.
നമ്മൾ മനപ്പൂർവം ചെയ്തതല്ലല്ലോ. നമ്മളതിന് ഉത്തരവാദിയല്ല.
നമ്മളെല്ലാം ഉത്തരവാദികളാണ്.
റൊമാരിൻസിൽ ഉറവയുള്ള കാര്യം നമുക്കറിയാരുന്നു,
പക്ഷേ നമ്മൾ ഒന്നും പറഞ്ഞില്ല.
നീയെന്തേ പറയാതിരുന്നെ?
അമേലി കാരണം.
- നിനക്ക് കഴിയ്ക്കാൻ വേണോ? - ആഹ് വേണം.
ഞാൻ റൊമാരിൻസിൽ വേട്ടയാടുന്ന കാലത്ത്, ആ പാവം കൂനൻ...
അവന്‍റെ കോലും കൊണ്ട് വെള്ളവും നോക്കി നടക്കുന്നത് കാണുമായിരുന്നു.
ഒരിക്കൽ അവൻ കൃത്യം അതിനു മുകളിലായിരുന്നു, പക്ഷേ ആ കോല് വളഞ്ഞില്ല.
ശേഷം അവൻ തെറ്റായ സ്ഥലത്ത് കുഴിച്ചു.
ആ രാത്രി ഞാൻ വല്ലാതെ അസ്വസ്ഥനായിരുന്നു...
അതുകൊണ്ട് ഞാൻ അമേലിയോട് പറഞ്ഞു.
എന്തൊരു ബഹളായിരുന്നു! അവൾ ദേഷ്യം കൊണ്ട് കത്തിക്കയറി!
അതൊന്നും നമ്മുടെ കാര്യമല്ല... കൂനന്മാർ ഭാഗ്യദോഷമാണ്...
അവൻ ക്രെസ്പിനിൽ നിന്നുള്ളൊരു വരത്തനായിരുന്നു, അങ്ങനെ പലതും..
നിനക്കറിയാലോ അവളുടെ സ്വഭാവം.
ഒന്നും പറയരുതെന്ന് അവളെന്നെക്കൊണ്ട് സത്യം ചെയ്യിപ്പിച്ചു.
- അതുകൊണ്ട് നീ പറഞ്ഞില്ല? - ഇല്ല.
ഉഗോളിനും പാപ്പിയുമാണ് ശരിയായ തന്തയില്ലാത്തവന്മാര്.
ആ മൊത്തം ഇടപാടിൽ, നമ്മളെല്ലാരും തന്തയില്ലാത്തവന്മാരായിരുന്നു.
പാപ്പി! എന്‍റെ ഉറവയുടെ ഒഴുക്ക് നിലച്ചു!
- എന്ത്? - വെള്ളമില്ല!
ഒട്ടും തന്നെയില്ല! ഞാൻ ആഴത്തിൽ കുഴിച്ചു നോക്കി. ഒരു തുള്ളിയില്ല!
ഇനിയെന്താ? ചെടികളൊക്കെ പൂത്തു തുടങ്ങി!
- ഉള്ള പതിനയ്യായിരവും. - കിണറോ!
കിണർ രണ്ടു ദിവസത്തിനകം വറ്റും.
ഉറവകളൊക്കെ അസ്ഥിരമാണ്, പ്രത്യേകിച്ച് നിന്‍റെ.
- ഒരു മൂന്ന് മാസം നോക്ക്, ശരിയാവും. - മൂന്ന് മാസമോ! എന്‍റെ മാതാവേ!
ഒന്ന് നിർത്തെടാ, പൊട്ടാ! ഇങ്ങനെ കിടന്ന് കാറാതെ.
മിക്കവാറും വെള്ളമിപ്പോ വന്നു കാണും.
ഇനി ഇല്ലെങ്കിൽ തന്നെ, കുറച്ച്...
കോവർ കഴുതകളെയും വെച്ച് നമുക്ക് പിടിച്ച് നിൽക്കാം.
നമുക്കൊന്ന് നോക്കാം.
അത് പതിവായി ഒഴുകാറുള്ളതായിരുന്നു.
ആ കൂനൻ വന്നതും, അത് നിലച്ചു.
നോക്ക്യേ! നമ്മുടെ നീർക്കുഴലിന് എന്തോ കുഴപ്പമുണ്ട്. ഇറ്റിറ്റ് വീഴുന്നതേയുള്ളൂ.
വന്ന് നോക്കിക്കേ!
അതിനൊരു സാധ്യതയുമില്ല.
ഇവിടേം അങ്ങനെതന്നെ, പാപ്പി! നമ്മൾ നശിച്ചു!
സമാധാനപ്പെട്!
കാണുന്നുണ്ടോ?
വല്ല തവളയോ പാമ്പോ ഉള്ളിൽ കുടുങ്ങിക്കാണും.
ഉഗോളിനെപ്പോലെ നമ്മളും പെട്ടുപോയി.
ഒരു സാധ്യതയുമില്ല! 50 വർഷമായി ഇതിന്‍റെ ഒഴുക്ക് നിലച്ചിട്ടില്ല.
ഞാൻ പോയി ജലസംഭരണി നോക്കട്ടെ.
ഒന്നുമില്ല!
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ഞാൻ അങ്ങ് പോകുവാണ്.
പേടിക്കുവൊന്നും വേണ്ട!
മിസ്റ്റർ ഷോൺ, കരുണ കാട്ടൂ.
നിങ്ങളങ്ങ് സ്വർഗ്ഗത്തിലല്ലേ, അപ്പൊ നിങ്ങൾക്ക് കാണാലോ...
ഷൂ ഇടാനാവാത്തവണ്ണം എന്‍റെ കാലുകൾ വീർത്തിരിക്കുന്നതും...
എന്‍റെ കോവർ കഴുത പാതിജീവനായതും.
ഇതിങ്ങനെ തുടർന്നാൽ, എട്ട് ദിവസത്തിനകം എന്‍റെ ചെടികളെല്ലാം നശിക്കും.
ഒന്ന് ദയ കാണിക്ക്.
പിതാവിന്‍റെയും പുത്രന്‍റെയും പരിശുദ്ധാത്മാവിന്‍റെയും നാമത്തിൽ...
അങ്ങയുടെ പുത്രിയുടെ നീരുറവ ഞങ്ങൾക്ക് തിരികെ നൽകൂ. ആമേൻ.
ഞങ്ങളെ സഹായിക്ക്!
ആമേൻ, നാശം!
അതെ, ഞാനാണ് മേയർ.
നിങ്ങൾ എന്ന് ഇവിടെത്തും?
നാളെയോ? ഞങ്ങളൊക്കെ ചത്തുപോവും! അയാൾ ഇപ്പൊത്തന്നെ ഇങ്ങു വരണം!
ഞങ്ങൾക്ക് ബ്രെഡില്ല. ഞങ്ങടെ വിളകളൊക്കെ നശിച്ചു.
ഇതൊരു ദുരന്തമാണ്!
അങ്ങനെയെങ്കിൽ ഞാൻ നാളെ അയാളെ ടൗൺ ഹാളിൽ പ്രതീക്ഷിക്കും.
വിദഗ്ദ്ധൻ നാളെ വരുന്നുണ്ട്.
- എന്ത് വിദഗ്ദ്ധൻ? - ഞാൻ കുറെയായി ആവശ്യപ്പെടുന്ന ആൾ!
റൂറൽ എൻജിനീയറിങ് എക്സ്പേർട്ട്. (ഗ്രാമ യന്ത്രവിജ്ഞാന വിദഗ്ദ്ധൻ)
യോഗം ആരംഭിക്കാൻ പോകുവാണ്.
ഈ തദ്ദേശ ഭരണസമിതി യോഗം വെള്ളപ്രശ്നത്തെ സംബന്ധിച്ചുള്ളതാണ്.
പ്രശ്നമോ? ഇത് ദുരന്തമാണ്!
അത് തന്നെ, ഒരു ദുരന്തം.
പക്ഷേ ഒരു ഗ്രാമ വിദഗ്ദ്ധനെ നമുക്കായി കൊണ്ടുവരാൻ സാധിച്ചതിന്...
എന്‍റെ പ്രയത്നങ്ങൾക്കും എന്‍റെ ഫോണിനും നന്ദി.
പിന്നെ ഇതാ ആ ഗ്രാമ വിദഗ്ദ്ധൻ.
മാന്യരേ...
ഞാൻ നിങ്ങളുടെ പ്രശ്നം പഠിച്ചു...
പിന്നെ ഇതാ ഞാൻ എന്‍റെ മേലധികാരിക്ക് സമർപ്പിക്കാൻ പോകുന്ന റിപ്പോർട്ട്.
നിങ്ങളുടെ നീർക്കുഴലിന് വെള്ളം നൽകിയിരുന്ന ആ ഉറവയായിരുന്നു...
ഈ മൊത്തം പ്രദേശത്തിന്‍റെയും പ്രധാന ജലസ്രോതസ്.
അത് രണ്ട് ചുണ്ണാമ്പ് കല്ലിന്‍റെ പാളികളുടെ വിടവിൽ നിന്നാണ് വരുന്നത്.
ഉത്ഭവസ്ഥാനം പക്ഷേ വിള്ളലല്ല.
അതൊരു വൗക്ലൂഷ്യൻ ഉജ്ജീവനമാണ്. (ഗുഹകളിൽ നിന്നുള്ള ഉറവ)
അത് രണ്ടും മാറിപ്പോവരുത്.
ഇപ്രകാരം, പ്രതികരണമുണ്ടാക്കാത്ത രണ്ട്...
പാളികൾക്കിടയിലുള്ള വെള്ളത്തട്ട് പരിധി വിടുകയും...
തുടർന്ന് സമ്മർദ്ധം മൂലം ആ വെള്ളം മുകളിലെ പാളിയോടൊപ്പം വെളിയിലേക്ക് തള്ളുന്നു.
ഈ കുടുങ്ങിക്കിടക്കുന്ന ജലാശയം നിറഞ്ഞാണ് നിങ്ങളുടെ...
ജലസംഭരണിയിലേക്ക് വെള്ളം നൽകിയിരുന്നതും...
തുടർന്ന് ആ സംഭരണിയാണ് നിങ്ങളുടെ നീർക്കുഴലിലേക്ക്...
പല ശൃംഖലകളായുള്ള കുഴലുകളിലൂടെ വെള്ളമെത്തിച്ചിരുന്നതും.
അതെ, അത് ഗൗരവമുള്ളതാണ്!
നിങ്ങളുടെ മേയറുടെയും...
ഭരണസമിതിയുടെയും അഭ്യർത്ഥന പ്രകാരം...
ഈ ഘോരമായ അത്യാഹിതത്തിന്‍റെ കാരണത്തെപ്പറ്റി ഞങ്ങൾ ഗവേഷണം നടത്തി.
ആദ്യം, എവിടെയാണ് നിങ്ങളുടെ വെള്ളം ഉത്ഭവിക്കുന്നത്?
ഭാഗ്യവശാൽ നമ്മുടേൽ ഈ രേഖയുണ്ട്.
അത് കൊള്ളാം!
ഇത് ചീഫ് എൻജിനീയർ നടത്തിയ ഒരു പഠനമാണ്...
ഇതിൽ വളരെ വ്യക്തമായി പറയുന്നതെന്തെന്നാൽ...
ഈ പ്രദേശത്ത് 5 വർഷങ്ങൾക്ക് മുൻപ് ചില പരീക്ഷണങ്ങൾ നടത്തിയിരുന്നുവെന്നാണ്.
നിർഭാഗ്യവശാൽ, നിങ്ങളുടെ ഉറവ ഈ വിലപ്പെട്ട മാപ്പിൽ വന്നിട്ടില്ല...
കാരണം അത് ഹുവ്യൂൺ നദിയുടെയോ അതിന്‍റെ പോഷകനദികളുടെയോ...
പർവതശാസ്ത്രത്തിലില്ല.
അപ്പൊ പിന്നെ ഇനിയെന്താ?
വെള്ളം ഇവിടെ ഗ്രാമത്തിൽ നിന്നല്ല ഉത്ഭവിക്കുന്നത് എന്നിരിക്കെ,
അതൊരുപാട് ദൂരെ നിന്നാണ് വരുന്നത്.
എനിക്കൊരു കാര്യം പറയാനുണ്ട്.
- ഇപ്പോഴല്ല! - ഞാൻ ചുരുക്കിപ്പറയാം!
അയാളെ വെള്ളമൊഴുക്കാൻ അനുവദിക്ക്!
അതിനു ശേഷം അയാൾക്ക് വിശദീകരിക്കാം!
നീർക്കുഴലുകൾ ഞാൻ ശരിയാക്കില്ല.
ആദ്യത്തെ സിദ്ധാന്തം ഇത് വരൾച്ചയാണ്.
ഭൂഗർഭ ജലനിരപ്പിലെ ഒരു കുഞ്ഞു തുള്ളി ചിലപ്പോൾ...
നിങ്ങളുടെ ഈ പ്രശ്നത്തിന് കാരണമായിരിക്കാം.
ഉയരുന്ന വെള്ളം സമാന്തരശ്രേണിയിലുള്ള ഡൊളോമൈറ്റുകളാലും അവസാനം...
ജുറാസിക് മാതൃകയിലും വ്യതിചലിക്കുന്നു...
അത് ജലവാചിനികളുടെ ശൃംഖല വഴി എടുക്കേണ്ടി വരും.
അതെന്താണെന്ന് നിങ്ങൾക്കറിയോ?
വീഞ്ഞ് വലിച്ചെടുക്കുന്ന ഒരു റബ്ബർ കുഴലാണത്.
അത് തന്നെ.
ആദ്യത്തെ മഴയ്ക്ക്, ഭൂഗർഭ തടാകം അതിന്‍റെ സാധാരണ നിലയിലേക്ക് ഉയരുമ്പോൾ...
ജലവാചിനി വെച്ച് വെള്ളമെടുക്കാൻ കഴിയും.
ഭൂഗർഭ തടാകമോ?
തീർച്ചയായും! പിന്നെ പുരോഗതിയോട് തർക്കിക്കരുത്. നിങ്ങൾക്ക് തെറ്റിപ്പോവാം.
പുരോഗതി എനിക്കെന്‍റെ വെള്ളം തിരികെ തരുമെങ്കിൽ, ഞാനതിന് തയ്യാറാണ്.
കൂടാതെ എന്‍റെ ഉറവ ഇനിയും ഒഴുകുവാണെങ്കിൽ, ഇതാ...
പുരോഗതിയ്ക്കായി എന്‍റെ 100 ഫ്രാങ്ക്സ്!
നിൽക്ക് എന്നിട്ട് ബാക്കിയുള്ള ഈ അസംബന്ധം കൂടി കേൾക്ക്.
ഇപ്പോ, രണ്ടാമത്തെ സിദ്ധാന്തം.
ഭൂമിക്കടിയിലെ നീർച്ചാലുകൾ ഒരു ഗുഹാ ശൃംഖലയിലേക്ക് ഇറങ്ങുവാണ്.
അവ നിറഞ്ഞു കഴിയുമ്പോൾ...
വെള്ളം അതിന്‍റെ പഴയ നിലയിലേക്ക് വന്ന് ഉറവ വീണ്ടും ഒഴുകിത്തുടങ്ങും.
എത്ര വേഗം?
അതിനെത്ര സമയമെടുത്തേക്കുമെന്ന് എനിക്ക് പറയാനാവില്ല.
ചിലപ്പോൾ 2 ദിവസം...
ചിലപ്പോൾ 2 വർഷം.
ചിലപ്പോൾ 100 വർഷം.
അത് തള്ളിക്കളയാനാവില്ല.
മൂന്നാമത്തെ സിദ്ധാന്തം...
പോയി തൊലയ് നിന്‍റെ സിദ്ധാന്തങ്ങളും കൊണ്ട്!
ഞങ്ങൾക്ക് വേണ്ടി ഇപ്പോ നിനക്ക് എന്ത് ചെയ്യാൻ പറ്റും?
ദിവസവും നിങ്ങളുടെ അത്യാവശ്യ കാര്യങ്ങൾക്ക് വേണ്ടി ഒരു ട്രക്കിൽ...
1,300 ഗാലൻ വെള്ളം ഭരണകൂടം നിങ്ങൾക്ക് നൽകും.
എന്‍റെ പൂച്ചെടികൾക്കായി എനിക്കെത്ര വെള്ളം കിട്ടും?
ഒരു മാസത്തിനകം ഞങ്ങളുടെ വെള്ളം തിരികെ വന്നില്ലെങ്കിൽ, അപ്പോഴോ?
നിങ്ങൾ വേറെ എവിടേലും നിലത്ത് കൃഷിയിറക്കാൻ ഞങ്ങൾ നിർദ്ദേശിക്കുന്നു.
ഞാൻ എന്ത് പറയാനാണ്?
ധാരാളം വെള്ളമുള്ള നിരവധി ഗ്രാമങ്ങളുണ്ട്.
അല്ല, സാർ...
ഞങ്ങടെ ഭരണസമിതിക്ക് അത് സ്വീകരിക്കാനാവില്ല!
പ്രകൃതി ദുരന്തത്തിനുമേൽ നിങ്ങളുടെ ഭരണസമിതിയുടെ അധികാരം വട്ടപ്പൂജ്യമാണ്.
മൂന്നാമത്തെ സിദ്ധാന്തം...
പോയി തൊലയാൻ പറ അവരുടെ സിദ്ധാന്തങ്ങളോട്!
ഞങ്ങടേലുമുണ്ട് ചില അധികാരങ്ങളൊക്കെ!
അതിനോട് ഞാൻ പറയുന്നു പോയി തൊലയെടോ!
വെള്ള ട്രക്ക് വെച്ച് നിങ്ങൾ കാര്യങ്ങൾ നടത്തേണ്ടി വരും.
അത് രണ്ട് ദിവസത്തിനുള്ളിൽ ഇവിടെയെത്തും.
അതുവരേയ്ക്കും, മാന്യരേ, നല്ലത് നടക്കട്ടെ!
ഒച്ച വെയ്ക്കാതെ! ഇല്ലേൽ അവർ പോലീസിനെ അയക്കും!
അവനെവിടെ?
ജല സംയുക്തസമിതിയുടെ പ്രസിഡന്റ് എവിടെ?
ആരാടാ പ്രസിഡന്റ്?
അത് ഞാനല്ല, നീയാണ്!
ഞാനാണ് കാരണം ഞാൻ മേയറാണ്, പിന്നെ അതിന് കാരണം എനിക്കൊരു ഫോണുണ്ടെന്നതാണ്!
അപ്പൊ എന്താ ഇത്?
- നിന്‍റെ രസീത്. - അല്ലേ?
52 ഫ്രാങ്ക്, പുറമെ സ്റ്റാമ്പും.
നീയെന്റേന്ന് പണം വാങ്ങി. ഇപ്പൊ എന്‍റെ വെള്ളം എന്തിയേ?
നീ വരുന്നേന് മുൻപേ, വിദഗ്ദ്ധൻ പർവ്വതശാസ്ത്രത്തെപ്പറ്റി വിശദീകരിച്ചു.
നീ പർവ്വതശാസ്ത്രം മനസ്സിലാക്കണം.
എനിക്കൊരു പുല്ലും അറിയണ്ട! ഞാൻ കാശ് തന്നു എനിക്കെന്‍റെ വെള്ളം വേണം!
ഇത് കേൾക്ക്, അവർ ദിവസവും ഒരു ട്രക്ക് വെള്ളം അയക്കുന്നുണ്ട്.
നിന്‍റെ കോവർ കഴുതയെയും കൊണ്ട് വാ...
നിനക്കും കിട്ടും മറ്റെല്ലാവരെയും പോലെ 40 ഗാലൺ വെള്ളം.
ഒന്ന്: എനിക്ക് കോവർ കഴുതയില്ല, വെറുമൊരു കഴുത.
രണ്ട്: 40 ഗാലൺ ഒരു ചായക്കടയിലേക്ക് മതിയാവും, ഒരു നിലത്തിലേക്ക് മതിയാവില്ല.
മൂന്ന്: ഞാൻ കാശ് തന്നത് ഉറവ വെള്ളത്തിനാണ്, ട്രക്ക് വെള്ളത്തിനല്ല!
അവര് ഉറവ വെള്ളം അയക്കുമെന്ന് എനിക്കുറപ്പാണ്.
എന്‍റെ ഉറവയിൽ നിന്നല്ലല്ലോ! ഞാൻ കാശ് തന്നിട്ടുണ്ട് എനിക്ക് വെള്ളം വേണം!
ഒച്ചയിടുന്നത് നിർത്ത്!
അത് നമ്മളെ തളർത്തുവാണ് കൂടാതെ അതോണ്ട് ഒരു ഗുണവുമില്ല!
മാതാവേ! എന്‍റെ പാവം വഴുതനകൾ.
എന്‍റെ 600 തക്കാളിത്തൈകൾ!
എല്ലാരും ബാധിക്കപ്പെട്ടിട്ടുണ്ട്. ഇതൊരു വലിയ ദുരന്തമാണ്.
വലുത്, നാശം! ഞാൻ കാശ് തന്നിട്ടുണ്ട് എനിക്ക് വെള്ളം വേണം!
ഉറവയുടെ ഒഴുക്ക് നിലച്ചു.
നമുക്ക് എവിടന്ന് വെള്ളം കിട്ടാനാണ്?
ആര് ഗൗനിക്കുന്നു? എന്‍റെ പൈപ്പിൽ വെള്ളം വരുത്താൻ നോക്ക്.
പിന്നെ നീ, നീ നിന്‍റെ കാര്യം നോക്ക്!
നീയൊരു ഭരണസമിതി അംഗമാണ്, പക്ഷേ ഞാൻ നിനക്ക് വോട്ട് ചെയ്തിട്ടില്ല!
- എനിക്ക് നിന്‍റെ വോട്ട് വേണ്ട. - നീ എന്തൊരു സ്വൈര്യക്കേടാണ്!
നീയെവിടാണ് നില്ക്കുന്നതെന്ന ബോധമുണ്ടോ?
വെള്ളക്കള്ളന്മാരുടെ നടുവിൽ!
ഗുഡ് മോർണിംഗ്.
ഇന്നെന്‍റെ പിറന്നാളാണ്.
കുർബാന കഴിഞ്ഞ് നിങ്ങളെയൊരു ഡ്രിങ്കിന് ക്ഷണിക്കുവാണ്.
നമ്മൾ എന്ന് ജനിച്ചുവെന്നത് നമ്മളല്ല നിയന്ത്രിച്ചത്.
എന്‍റെ സഹോദരരേ, നമ്മുടെ ഈ കുഞ്ഞു ദേവാലയത്തിൽ നിങ്ങളെ ഇങ്ങനെ...
ഒത്തുകൂടി കാണാൻ കഴിഞ്ഞതിൽ ഞാൻ ശരിക്കും സന്തോഷവാനാണ്.
മൊത്തം ഇടവകയും ഇവിടുണ്ട്...
സാധാരണയായി കോഫീ ഹൗസിന്‍റെ ടെറസ്സിൽ നിന്ന്...
വിശുദ്ധ കുർബാന നിരീക്ഷിക്കുന്ന ഒരു കൂട്ടം ബുദ്ധിജീവികളും.
ഞാനതിനെ പേരെടുത്ത് പറയുന്നില്ല. അത് നമ്മുടെ ഒരേയൊരു കോഫീ ഹൗസാണ്.
ഞാൻ അവരെയും പേരെടുത്ത് പറയുന്നില്ല. നിങ്ങൾ എല്ലാവർക്കും അവരെ അറിയാം.
ഇതവരിൽ ലജ്ജ നിറയ്ക്കട്ടെ...
അതവരുടെ നിന്ദാശീലത്തിനു വേണ്ടിയല്ല.
മുറുകെപിടിച്ച കൈകളും ഈറനണിഞ്ഞ കണ്ണുകളുമായി...
നിങ്ങളിന്ന് നിറഞ്ഞ വിശ്വാസത്തിലും മനഃസ്ഥാപത്തിലുമാണ്.
എന്നാൽ കർത്താവിനറിയാം നിങ്ങളുടെ ഉറവയുടെ ഒഴുക്ക്...
നിലച്ചതിനാലാണ് നിങ്ങളിവിടെ വന്നിരിക്കുന്നതെന്ന്.
പിന്നെ നിങ്ങളുടെ പ്രാർത്ഥനകൾ നിങ്ങളുടെ നൂൽ പയറുകളെ മാത്രമായി പ്രസാദിക്കും...
പ്രഭാഷണങ്ങൾ നിങ്ങളുടെ തക്കാളികൾക്ക് വേണ്ടിയും,
ഹാലേലുയ്യകൾ നിങ്ങളുടെ മുൾച്ചെടികൾക്ക് വേണ്ടിയും...
നിങ്ങളുടെ സ്‌ക്വാഷിന് വേണ്ടി ഓശാനകളും!
ഉറവയെപ്പറ്റി ഞാൻ ഗൗരവമായി സംസാരിക്കേണ്ടിയിരിക്കുന്നു.
ഇതേ ചോദ്യം ഞാൻ എന്നോട് തന്നെ ചോദിച്ചുകൊണ്ടിരിക്കുന്നു.
എന്തുകൊണ്ടാണ്...
ഇതുവരെയും സമൃദ്ധിയായി ഉണ്ടായിരുന്ന ഈ വെള്ളം...
നമുക്ക് ആവശ്യമുള്ള ഈ സമയത്ത് പൊടുന്നനെ വറ്റി വരണ്ടത്?
ഒരിക്കൽ ഞാൻ തീബ്സ് നഗരത്തെപ്പറ്റിയുള്ളൊരു ഗ്രീക്ക് ദുരന്തകഥ വായിക്കുകയുണ്ടായി...
രാജാവ് ചെയ്ത കുറ്റകൃത്യങ്ങൾ കാരണം ആപത്കരമായ മഹാമാരിയെ...
നേരിടേണ്ടി വന്ന ഒരു നഗരം.
അതുകൊണ്ട് ഞാൻ എന്നോട് തന്നെ ചോദിച്ചു...
"ഇവിടെ നമുക്കിടയിൽ ഒരു കുറ്റവാളിയുണ്ടോ?"
അത് അസാധ്യമായ കാര്യമല്ല...
വളരെ വലിയ കുറ്റങ്ങൾ പലപ്പോഴും...
മനുഷ്യ നീതിയിൽ നിന്നും രക്ഷപ്പെടുന്ന ഇക്കാലത്ത്.
പക്ഷേ ദൈവം അതെല്ലാം അറിയുന്നു!
ഇപ്പോൾ ഞാൻ ഈ അജ്ഞാതനായ കുറ്റവാളിയോട്...
സംസാരിക്കാൻ പോകുവാണ്, അങ്ങനെ ഒരുവനുണ്ടെങ്കിൽ.
അവനോട് ഞാൻ പറയുന്നു...
"എന്‍റെ സഹോദരാ...
ഇവിടെ മാപ്പർഹിക്കാത്ത പാപം ഒന്നും തന്നെയില്ല...
ആത്മാർത്ഥമായ പശ്ചാത്താപത്തിലൂടെ...
പാപപരിഹാരം ലഭിക്കാത്തതായി ഒരു കുറ്റവുമില്ല.
നമ്മുടെ നാഥൻ, യേശു ക്രിസ്തു,
ഈ വിസ്മയിപ്പിക്കുന്ന വാക്കുകൾ പറയുകയുണ്ടായി:
"ഒരു പശ്ചാത്താപമുള്ള പാപിക്ക് സ്വർഗത്തിൽ കൂടുതൽ മുറികളുണ്ട്"
നിന്‍റെ കുറ്റമെന്തു തന്നെയായാലും, അത് തിരുത്താൻ ശ്രമിക്കുക.
പശ്ചാത്തപിക്കുക, നീ രക്ഷിക്കപ്പെടും.
പിന്നെ നിന്‍റെ ഉറവയും മുൻപത്തേക്കാൾ നന്നായി ഒഴുകും.
പാപ്പി.
അങ്ങേർക്ക് അറിയാം.
അങ്ങേര് മൂന്ന് തവണ എന്‍റെ നേരെ നോക്കി.
എങ്ങനെ അറിയാനാണ്? അങ്ങേര്‌ ഇവിടെത്തീട്ട്‌ ഒരു വർഷമല്ലേ ആയുള്ളൂ.
ചിലപ്പോൾ ആരെങ്കിലും കുമ്പസാരത്തിൽ പറഞ്ഞിട്ടുണ്ടാവും.
ആ ആംഗലെ ആയിരിക്കും.
മറ്റുള്ളവരുടെ പാപങ്ങൾ കുമ്പസാരിച്ചേക്കാവുന്ന...
തരത്തിലുള്ളൊരു മതഭ്രാന്തനാണവൻ.
എന്‍റെ പേടി ആ പെണ്ണിനെയാണ്.
എന്‍റെയും.
അവൾക്ക് നിന്നോട് വിരോധമുള്ള പോലെ.
"നീയാണ് കുറ്റവാളി" എന്നവൾ പറയുന്ന പോലെയെനിക്ക് തോന്നി.
ഇല്ല. അവൾക്കും അതുപോലൊന്നും അറിഞ്ഞൂടാ.
പിന്നെ നിങ്ങക്കെന്താ പേടി?
അവൾക്ക് നിന്നെ വേണ്ടെന്നാണ് എനിക്ക് തോന്നുന്നത്.
ഹാപ്പി ബർത്ത് ഡേ.
നമ്മുടെ അധ്യാപകന്‍റെ ആയുരാരോഗ്യത്തിനായി!
ഇത് നിനക്കായി!
ആ പ്രഭാഷണത്തെപ്പറ്റി നിങ്ങൾക്കെന്താ തോന്നുന്നേ?
നീയെന്താ പ്രതീക്ഷിക്കുന്നെ? അത് കുറച്ചധികം വാക്കുകൾ അത്രതന്നെ.
ഒരു പ്രകൃതിക്ഷോഭവുമല്ല ഉറവ വറ്റിച്ചതെന്ന് എനിക്ക് ഉറപ്പാണ്.
അദ്ദേഹത്തിന് അറിവുള്ളൊരു കുറ്റത്തെപ്പറ്റി...
പരോക്ഷമായി പറയുന്ന പോലെ തോന്നി.
ചിലപ്പോൾ അദ്ദേഹം അതേപ്പറ്റി കുമ്പസാരത്തിൽ...
കേട്ടിരിക്കാം, അതുകൊണ്ട് കൂടുതൽ പറയാനും കഴിയില്ല.
എന്ത് കുറ്റം?
ഇവിടെ ആരേലും ഒരു കുറ്റം ചെയ്തിട്ടുണ്ടേൽ, നമ്മളെല്ലാവരും അറിയും.
അല്ല, എനിക്ക് തോന്നുന്നത് അദ്ദേഹത്തിന്‍റെ മനസ്സിൽ ആരോ ഉണ്ടെന്നാണ്.
- അങ്ങനെയെങ്കിൽ ആര്? - അതെ, ആര്?
അങ്ങേര് ഉഗോളിനെത്തന്നെ നോക്കുന്നുണ്ടായിരുന്നു.
അതെ, പ്രത്യേകിച്ച് അങ്ങേര് ആ മഹാമാരിയെപ്പറ്റി പറഞ്ഞപ്പോൾ.
ഞാൻ മഹാമാരിയാണോ?
അങ്ങനെയുള്ളതിനെപ്പറ്റിയൊന്നും തമാശ പറയാതെ.
നിങ്ങക്ക് ഞങ്ങടെ പെർനോഡിന്‍റെ മണമടിച്ചല്ലേ!
ഞാൻ വന്നത് വെള്ളം കാരണമാണ്, അല്ലാതെ പെർനോഡല്ല.
എനിക്ക് നിന്നോട് സംസാരിക്കണം. ഇത് വളരെ പ്രധാനമാണ്.
- എന്നോടോ? - അതെ.
നിനക്ക് നമ്മുടെ വെള്ളം തിരികെ കൊണ്ടുവരാൻ സാധിക്കും.
എനിക്കോ? എങ്ങനെ?
പ്രദക്ഷിണത്തിന് വന്നുകൊണ്ട്.
വരില്ലേ?
അങ്ങനെയെങ്കിൽ ഇനിയൊരിക്കലും നമ്മുടെ നീർക്കുഴൽ ഒഴുകില്ല.
അവളൊരു വിശുദ്ധയാണെന്നാണോ നിങ്ങൾ കരുതുന്നത്?
ഒരു അനാഥയുടെ പ്രാർത്ഥന...
വാനമ്പാടി കണക്കെ സ്വർഗത്തിലേക്ക് കുതിച്ചു കയറും.
നമ്മുടെ നാഥൻ സന്തോഷത്തോടെ അവളുടെ പ്രാർത്ഥന കേൾക്കും.
അവള്‍ സത്യസന്ധയാണ്.
അവള്‍ നമുക്ക് വേണ്ടി പ്രാർത്ഥിക്കുവാണേൽ, നമ്മൾ രക്ഷപ്പെടും.
മനോൻ, നീ ഞങ്ങളുടെ പൂച്ചെടികൾ സംരക്ഷിക്കണം!
എന്‍റെ അച്ഛന്‍റെ വെള്ളം മോഷ്ടിച്ചവരെ ഞാൻ സഹായിക്കില്ല!
എനിക്ക് മനസ്സിലായില്ല.
അവർക്ക് മനസ്സിലാവും!
അവർക്കറിയാം എന്തിനാണ് ദൈവം അവരെ ശിക്ഷിക്കുന്നതെന്ന്.
ഞങ്ങളോട് പറ. നിനക്കറിയാമോ ആരാണ് കുറ്റവാളിയെന്ന്?
രണ്ടു പേരുണ്ട്.
ദേ നിക്കുന്നു അവര്!
ഞങ്ങളോട് കുറ്റവാളികളെപ്പോലെ പെരുമാറുവാണെങ്കിൽ,
ഞാൻ വീട്ടിലേക്ക് പോവും.
വാ, ഗലിനെറ്റ്.
നിന്‍റെ ധൃതിപിടിച്ചുള്ള പോക്ക് ചിലപ്പോൾ ഞങ്ങൾക്കൊക്കെ അങ്ങനെ തോന്നാൻ..
നിനക്കൊക്കെ എന്ത് തോന്നിയാലും എനിക്കൊരു ചുക്കുമില്ല!
ഞാൻ എനിക്കു വേണ്ടിയാണ് ചിന്തിക്കുന്നത്.
നമുക്ക് പോവാം.
- വാ! - ഇല്ല.
എനിക്ക് കേൾക്കണം എന്താണ് അവൾ എന്‍റെമേൽ ആരോപിക്കുന്നതെന്ന്...
കാരണം മൊത്തം പ്രശ്നവും എന്നെക്കൊണ്ട് പരിഹരിക്കാനാവും.
അവർ എങ്ങനെയാണ് നിന്‍റെ അച്ഛന്‍റെ വെള്ളം മോഷ്ടിച്ചതെന്ന് പറയൂ.
അവൾ ഓരോന്ന് സങ്കല്പിക്കുവാണ്!
സത്യമാണ്, വെള്ളമില്ലായ്മയായിരിക്കും...
ചിലപ്പോൾ അവനെ തകർത്തത്.
അപകടമരണം സംഭവിച്ചില്ലായിരുന്നെങ്കിൽ അവൻ വെള്ളം കണ്ടെത്തിയേനെ.
രണ്ട് സ്ത്രീകളും ബുദ്ധിമുട്ടിലായിരുന്നു...
അതുകൊണ്ട് ഞങ്ങൾ ആ ചെറിയ കൃഷിയിടം വാങ്ങിച്ചു.
ഏറെക്കുറെ ഞങ്ങളത് ഇഷ്ടപ്പെട്ടിരുന്നുവെന്നത് സത്യം.
പക്ഷേ അതവരെ സഹായിക്കാനും കൂടി വേണ്ടിയായിരുന്നു!
ശേഷം ഞങ്ങൾ ഉറവയ്ക്കായി തിരഞ്ഞു, തികച്ചും ഭാഗ്യത്തിലൂടെ ഞങ്ങളത് കണ്ടെത്തി.
അതിനെയാണവൾ ഞങ്ങളവന്‍റെ വെള്ളം മോഷ്ടിച്ചെന്നു പറയുന്നത്.
"നിന്‍റെ അയൽക്കാരനെ സഹായിക്കുക." വയറു നിറഞ്ഞു!
നമുക്ക് പോവാം!
ഇയാൾ നുണ പറയുവാണ്!
സത്യമെന്തെന്നാൽ ആ ഉറവ എപ്പോഴും അവിടെത്തന്നെ ഉണ്ടായിരുന്നു.
സത്യമെന്തെന്നാൽ നിങ്ങളത് തടഞ്ഞു വെച്ചു.
അവരെന്തിന് അത് ചെയ്യണം?
അത് കുറഞ്ഞ വിലയ്ക്ക് വാങ്ങിക്കാൻ.
വെള്ളമില്ലാതെ, കൃഷിയിടത്തിന് മൂല്യമില്ല.
എന്‍റെ അച്ഛന്‍റെ മരണത്തിന്, ഈ കൊലയാളികൾക്ക് നന്ദി!
അത് സത്യമല്ല! ദുരാരോപണമാണ്!
ഞാനെന്‍റെ വാച്ച് വെച്ചാണ് ആ ഉറവ കണ്ടെത്തിയത്.
നീയുണ്ടായിരുന്നു അവിടെ നിന്‍റെ അമ്മയുടെ കൂടെ ഒരു സ്‌ക്വാഷും പിടിച്ചോണ്ട്.
സത്യം പറ!
ഒരു മണിക്കൂറിനുള്ളിലോ?
ദൈവം പാസ്കലിനോടായി പറഞ്ഞു: " നീ എന്നെ നേരത്തെ കണ്ടെത്തിയാൽ...
നീയെന്നെ തിരയുകയില്ല."
പാസ്‌കൽ കോപ്പ്!
ഞാൻ അവനെ ഒരിക്കലെ കണ്ടിട്ടുള്ളൂ.
അവന് തീരെ മര്യാദയില്ലായിരുന്നു, ഞാൻ അവനെ തല്ലി!
നീ ചിരിച്ചോ, പക്ഷേ അത് സത്യമാണ്.
എന്താണോ നമ്മുടേലുള്ളത് അതിതാ ഇവിടെ.
അവൾ നേരിൽ കണ്ടത് നിഷേധിക്കുകയും കാണാത്തത് വിശ്വസിക്കുകയും ചെയ്യുന്നു.
ഞങ്ങൾ ആ ഉറവ തടസ്സപ്പെടുത്തുന്നത് ആരാണ് കണ്ടത്?
ഞാൻ. ഞാൻ കണ്ടു നിന്നെ.
ഞാൻ കണ്ടു നിങ്ങളെ രണ്ടാളെയും!
നുണയൻ! നീയെന്താടാ കണ്ടത്, മരത്തലയാ?
നിനക്കൊരിക്കലും ഇടതും വലതും പോലും അറിയില്ലായിരുന്നു.
പട്ടാളത്തിൽ വെച്ച്, അവർ ഇവന്‍റെ ഇടംകൈയ്യിൽ ഒരു "X" അടയാളമിട്ടു.
ഇവനൊരിക്കലും മനസ്സിലായില്ല, അതുകൊണ്ട് ഇവനെ വീട്ടിലേക്കയച്ചു.
ഞാൻ അങ്ങനൊരു വഴി നോക്കിയതാണ്.
എളുപ്പമായിരുന്നില്ല, പക്ഷേ അത് ഫലം കണ്ടു.
മേജറിന് അയാളുടേതായ സംശയങ്ങൾ ഉണ്ടായിരുന്നു.
ഞങ്ങൾക്കത് കേൾക്കാൻ താല്പര്യമില്ല.
നീ കണ്ടതെന്താണെന്ന് പറ.
അവൻ ഒന്നും കണ്ടിട്ടില്ല.
- അവൻ സ്വപ്നം കണ്ടതാണ്. - ഞാൻ സ്വപ്നം കാണാറില്ല!
അത് ഒമ്പതോ പത്തോ വർഷങ്ങൾക്ക് മുൻപാണ്.
കണ്ടില്ലേ? അവന് തന്നെ ഉറപ്പില്ല.
അത് ബൊഫീഗെ മരിച്ചതിന് ശേഷമായിരുന്നു.
റൊമാറിൻസിലായിരുന്നു അത്, കാടക്കിളിയെ വേട്ടയാടിയപ്പോൾ.
അവരവിടെ ആ ഒഴിഞ്ഞ ഫാം ഹൗസിനടുത്തുള്ള...
ചെളിക്കുണ്ടിൽ നിന്ന് കുടിക്കുകയായിരുന്നു.
ഞാൻ പൂട്ട് തുറന്ന്, മുകളിലേക്ക് പോയി...
എന്ത് നന്നായിരിക്കുന്നു! മരിച്ചവന്‍റെ വീട് കുത്തിത്തുറന്ന് കയറുക.
ബൊഫീഗെ കിളികളെ വെടിവെയ്ക്കാനായി വെള്ളപ്പാത്തിക്ക്...
കീഴെ രണ്ട് ചെറിയ ജനലുകൾ പണിതിരുന്നു.
ആദ്യം, ഞാനൊന്ന് മയങ്ങി.
കണ്ടില്ലേ, അവൻ ഉറങ്ങി! അവൻ സ്വപ്നം കാണുവാരുന്നു!
അത് സ്വപ്നമൊന്നുമായിരുന്നില്ല!
പെട്ടെന്ന് ഞാൻ എന്തോ കുഴിക്കുന്ന ശബ്ദം കേട്ട് ഉണർന്നു.
ഞാൻ ജനലിലൂടെ നോക്കിയപ്പോൾ...
ഇവൻ കുഴിക്കുകയിരുന്നു. മറ്റവൻ നോക്കിക്കൊണ്ട് നിൽക്കുകയും.
ഞാൻ അനങ്ങാൻ ധൈര്യപ്പെട്ടില്ല.
വെള്ളം ദ്വാരത്തിലൂടെ പുറത്തേക്ക് ചീറ്റി...
അപ്പൊ അവരാ ഉറവ സിമന്റ് വെച്ച്‌ അടച്ചു.
എന്തുകൊണ്ട് നീയത് അവളുടെ അച്ഛനോട് പറഞ്ഞില്ല?
അതെന്നെ സംബന്ധിക്കുന്ന കാര്യമല്ലായിരുന്നു.
പക്ഷേ ഇപ്പൊ ദൈവം അവരെയും നമ്മളെയും ശിക്ഷിക്കുന്നു.
ഇപ്പൊ അതെന്നെ സംബന്ധിക്കുന്ന കാര്യമാണ്.
അവൻ സത്യമാണ് പറയുന്നതെന്ന് കരുതാം.
അത് സത്യമല്ല, എന്നാല്‍ സത്യമായിരുന്നെങ്കിൽ...
ആ ഉറവയും, എന്‍റെ പൂച്ചെടികളും, ഫാമും, പണവും, സുബേയ്റൻ സമ്പത്തും...
എന്‍റെ ജീവനും ഞാൻ അവൾക്ക് നൽകാൻ തയ്യാറാണ്.
നിനക്കതറിയാം. കുന്നിന്മുകളിൽ വെച്ച്‌ ഞാൻ നിന്നോട് അങ്ങനെ പറഞ്ഞിട്ടുണ്ട്.
എന്തിനെക്കാളും ഞാൻ നിന്നെ സ്നേഹിക്കുന്നു.
ഇത് കേൾക്ക്.
ഞാൻ പറയുന്ന കേൾക്ക്, മനോൻ.
ഞാൻ നിന്നെ കാണുകയും നിരന്തരം സംസാരിക്കുകയും ചെയ്യുന്നു.
എനിക്ക് ഭക്ഷണം കഴിക്കാനാവുന്നില്ല. ഉറങ്ങാനാവുന്നില്ല.
നിനക്കെന്നെ വേണ്ടായെങ്കിൽ, ഞാൻ ചാവും അല്ലേൽ ഭ്രാന്തനായിത്തീരും.
വായടയ്‌ക്കെടാ, പൊട്ടാ. നമുക്ക് പോവാം.
അതിനെപ്പറ്റി ഒന്നാലോചിക്ക്.
എന്‍റെ പശ്ചാത്താപവും ഞാൻ നിനക്കായ്..
നൽകാനിരുന്ന സന്തോഷവുമായി...
എന്തൊരു ഘോരമായ ചേരുവയാണ്.
നിനക്കറിയില്ലേ ഞാൻ എങ്ങനെ നിനക്ക് ദാസ്യവേല ചെയ്യുമെന്ന്, എന്‍റെ കരളേ?
അവനെയൊന്ന് പറഞ്ഞയക്ക്!
എന്‍റെ കരളേ!
വെറുതെ വിഡ്ഢിയാവാതെ. എണീക്ക്.
ആലോചിക്ക്, മനോൻ! ഒന്നാലോചിക്ക്.
ഞാൻ ഈ പ്രണയത്തിന്മേൽ മരിക്കും, ആരുമത് കാര്യമാക്കില്ല.
ഗലിനെറ്റ്, വീട്ടിലേക്ക് വാ.
ഇല്ല! ഇതെല്ലാം നിങ്ങടെ തെറ്റാണ്!
നിങ്ങൾ കാരണം എനിക്കെല്ലാം നഷ്ടപ്പെട്ടു!
എനിക്ക് അറിയാമായിരുന്നുവെങ്കിൽ...
ഗലിനെറ്റ്, എന്‍റെ മോനെ!
ഞാൻ നിക്കും.
നിങ്ങളൊക്കെ അവനെതിരായതിനാൽ, ഞാൻ അവനുവേണ്ടി വാദിക്കും.
അതത്ര എളുപ്പമായിരിക്കില്ല.
നിങ്ങൾക്കൊക്കെ അറിയുന്നതാണ് റൊമാറിൻസിൽ...
ഒരിക്കലും ഒരു ഉറവ ഉണ്ടായിരുന്നില്ലെന്ന്...
വെറുമൊരു ചെളിക്കുണ്ട്.
എന്നാല്‍ ഞാൻ ശരിക്കുള്ള ഉറവ കണ്ടെത്തി!
എന്നെപ്പോലെ തദ്ദേശവാസികളായ നിങ്ങളെപ്പോലുള്ളവർ..
അവിടെയൊരു ഉറവ ഉണ്ടായിരുന്നില്ലെന്നത് അംഗീകരിക്കണം.
ശ്രദ്ധിച്ച് കേട്ടോളൂ.
അങ്ങനൊരു ഉറവയെപ്പറ്റി അറിഞ്ഞിട്ടും നീയൊന്നും ആ കൂനനോട് പറഞ്ഞില്ല എങ്കിൽ...
അപ്പോൾ നിങ്ങളാണ് അവന്‍റെ മരണത്തിന് ഉത്തരവാദി.
തന്തയില്ലാത്ത കഴുവേറി!
നിങ്ങൾക്ക് അറിയാരുന്നോ?
തീർച്ചയായും. ഞങ്ങൾക്ക് എല്ലാർക്കും അറിയാരുന്നു.
ഒരു വരത്തന്‍റെ പക്ഷം നിന്ന് അവരെ തള്ളിപ്പറയാൻ...
ഞങ്ങൾക്ക് ധൈര്യമുണ്ടായിരുന്നില്ല.
അയാൾക്കെന്‍റെ മുത്തശ്ശിയെ വെറുപ്പായിരുന്നു.
അവരത് മുത്തശ്ശിയുടെ മകനിൽ തീർത്തു.
ആരാ നിന്‍റെ മുത്തശ്ശി?
ഫ്ലോറെറ്റ്.
ക്രെസ്പിനിൽ നിന്നുള്ളൊരുവനെ കല്ല്യാണം കഴിച്ചതിന്...
അവരൊരിക്കലും മുത്തശ്ശിയോട് ക്ഷമിച്ചില്ല.
ഫോറെറ്റ് നിന്‍റെ മുത്തശ്ശിയായിരുന്നോ?
കൂനൻ ഫ്ലോറെറ്റിന്‍റെ മകനായിരുന്നോ?
പാപ്പിക്ക് നിങ്ങളെയും മേയറെയും കാണണമെന്ന്.
അദ്ദേഹത്തിന് നിങ്ങളെയും കാണണമെന്ന്.
- എന്നെയോ? - പെട്ടെന്ന് വേണമെന്ന് പറഞ്ഞു.
നിങ്ങൾക്കൊക്കെ സന്തോഷമാവുമെന്ന് അദ്ദേഹം പറഞ്ഞു.
എവിടെ അദ്ദേഹം?
റൊമാറിൻസിൽ.
എന്താ പ്രശ്നം?
അവനെ ടേബിളിലേക്ക് കിടത്ത്.
അവിടെത്തന്നെ.
പോയി ആ പൊട്ടിയോടൊന്ന് പറ...
പള്ളിയിൽ നിന്ന് കുറച്ച് മെഴുകുതിരികൾ കൊണ്ടുവരാൻ.
കുറഞ്ഞത് വലിയ ആറെണ്ണമെങ്കിലും.
പിന്നെ അവന്‍റെ മുത്തശ്ശി നെയ്ത ലിനൻ ഷീറ്റും.
പാംഫൈൽ, കല്ലറയൊരുക്ക്.
നിന്‍റെ മച്ചിന്മേൽ ആ ഓക്ക് പലകകളില്ലേ.
എനിക്കുവേണ്ടി വേണമെന്ന് ഞാൻ പറഞ്ഞിരുന്നത്.
എനിക്കറിയാം. നീയല്ലേ അത് വരുത്തിച്ചത്.
അത് അവനുവേണ്ടി ഉപയോഗിക്ക്.
ബാക്കിയുള്ളവർ, ദയവായി...
അവൻ മരത്തീന്ന് വീണതാണെന്ന് പറയണം.
മൂന്ന് ദിവസത്തേക്ക്...
ഇതൊരു രഹസ്യമാക്കി വെയ്ക്കണം...
ഇല്ലെങ്കിൽ പാതിരി അവന് ശരിയായ ശവസംസ്കാരചടങ്ങ് നൽകില്ല.
ഇനി നിങ്ങൾക്കൊക്കെ പോവാം.
ഞാൻ നിങ്ങളോടൊപ്പം നിൽക്കാം.
അതിന്‍റെ ആവശ്യമില്ല.
അവൾ അവനെത്തന്നെ കല്ല്യാണം കഴിച്ച്...
അവനെ നട്ടപ്രാന്തു പിടിപ്പിച്ച് അവളുടെ പ്രതികാരം നേടിയെടുക്കണമായിരുന്നു.
പാപ്പി, ഞാൻ പോവുകയാണ് കാരണം എനിക്കിങ്ങനെ തുടരാനാവില്ല.
ഇത് പൂച്ചെടികൾ കൊണ്ടല്ല. ഇതിന് കാരണം എന്‍റെ പ്രണയമാണ്.
അവൾക്കൊരിക്കലും എന്നെ വേണ്ടി വരില്ലെന്ന് ഞാൻ തിരിച്ചറിഞ്ഞു.
എനിക്കതിൽ സംശയം തോന്നി കാരണം അവളുടെ റിബ്ബൺ എന്‍റെ മാംസം ദഹിപ്പിച്ചു കളഞ്ഞു.
പിന്നെ പരസ്യമായി ഞാനവളോട് എനിക്കവളെ കല്ല്യാണം കഴിക്കണമെന്ന് പറഞ്ഞപ്പോൾ...
അവൾ കോപത്തിൽ എന്‍റെ നേർക്ക് തുപ്പി.
എന്തിനേറെ, അവൾ ആ അദ്ധ്യാപകന്റെ അടുത്തേക്ക് ഓടിപ്പോയി.
അവൻ സംസാരിക്കുമ്പോൾ, അവൾ കണ്ണുകൾ താഴ്ത്തും.
അവൻ സംസാരം നിർത്തുമ്പോൾ, തുടരുന്നത് വരെ അവൾ മടിച്ചു നിൽക്കും.
പിന്നെ അവൻ അവളുടെ സ്നേഹമെടുക്കുമെന്നുള്ളത് തീർച്ചയാണ്.
അവൻ അവന്‍റെ സന്തോഷത്തിൽ ബോധവാനല്ല, പക്ഷേ എന്‍റെ ശോകം എനിക്കറിയാം.
എനിക്കത് സഹിക്കാനാവുന്നില്ല. അവനെ കൊല്ലണമെന്നെനിക്കുണ്ട്.
പക്ഷേ അതവളെ വേദനിപ്പിച്ചേക്കും, ഞാനൊരിക്കലും അവളെ വേദനിപ്പിക്കില്ല.
എന്‍റെ ഫാം ഞാൻ അവൾക്കായി നൽകുന്നു. കൂടെ...
ഒളിപ്പിച്ചു വെയ്ക്കപ്പെട്ടിട്ടുള്ള എല്ലാം...
നിങ്ങൾക്കറിയാം എവിടാണെന്ന്... നെരിപ്പോടിന് ഇടതു വശത്ത്.
പ്രശ്നങ്ങളൊന്നും ഉണ്ടാക്കരുത്.
ഇത് അവളുടെയോ നിങ്ങളുടെയോ തെറ്റല്ല. ഇത് വിധിയാണ്.
എനിക്കായി ഒരു കുർബാനയൊരുക്കണം, കാരണം അങ്ങ് മുകളിൽ...
ഉറവയെപ്പറ്റി എനിക്ക് കണക്ക് പറയേണ്ടി വരും.
ഞാൻ വിട പറയുന്നു, എന്‍റെ പാപ്പി.
നിങ്ങളെ വിട്ട് പോവുന്നതിന് എന്നോട് ക്ഷമിക്കണം,
പക്ഷേ എനിക്കിവിടെ നിൽക്കാനാവില്ല.
നിനക്കറിയോ?
എനിക്കറിയാം.
നീ എന്ത് ചെയ്യും?
എനിക്കറിയില്ല.
ആ വീട്ടിലേക്ക് ഞാൻ തിരികെ പോവില്ല.
ഒരുപാട് ചീത്ത ഓർമ്മകൾ.
എന്‍റെ ഊഞ്ഞാൽ ഇരിക്കാറുള്ള ഇടത്ത് അയാൾ തൂങ്ങി നിൽക്കുന്നത് ഞാൻ കാണും...
പിന്നെ വീടിനകത്ത് അയാളുടെ ഗന്ധവും.
നീ പ്രദക്ഷിണത്തിൽ പങ്കെടുക്കില്ലേ?
വെള്ളം തിരികെ വരില്ലെന്ന്...
നിനക്ക് ഉറപ്പാണെങ്കിൽ, നീ പോവണം.
നിന്‍റെ അച്ഛന് ഉറവ തിരികെ കൊണ്ടുവരാൻ കഴിയുമായിരുന്നെങ്കിൽ...
അദ്ദേഹം എന്തായിരിക്കും ചെയ്യുക?
അദ്ദേഹം അവരുടെ സുഹൃത്തായിരിക്കാൻ ഇഷ്ടപ്പെടുമായിരുന്നു.
അദ്ദേഹത്തിന് വേണ്ടി, അദ്ദേഹം എന്ത് ചെയ്യുമായിരുന്നോ അത് ചെയ്യ്.
ഈ പ്രദക്ഷിണം കൊണ്ട് വല്ല കാര്യവുമുണ്ടെന്ന് തോന്നുന്നുണ്ടോ?
പറയാൻ പറ്റില്ല.
പ്രാർത്ഥനകൾ എങ്ങാനും ഫലം കണ്ടാൽ എന്തായിരിക്കും...
എനിക്ക് തോന്നുക എന്നാണ് ഞാൻ ആശ്ചര്യപ്പെടുന്നത്.
എനിക്ക് നിർബന്ധമായും കുമ്പസാരിക്കാൻ തോന്നും.
അതാണെന്‍റെ സ്വൈര്യം കെടുത്തുന്നത്.
എനിക്കറിയാം പല മണ്ടന്മാരും നിന്നെപ്പോലെ ചിന്തിക്കുമെന്നും...
പിന്നെ ഞാൻ ഉറപ്പായും തെരഞ്ഞെടുപ്പിൽ തോൽക്കുമെന്നും.
അത്ഭുതങ്ങൾ വളരെ വിശ്വാസകരവുമാവാം.
എന്തോ സംഭവിക്കുന്നുണ്ട്!
നിർത്ത്!
കാറ്റ് വരുന്നുണ്ട്.
കുഴൽ ശബ്ദമുണ്ടാക്കുന്നുണ്ട്.
ദിവ്യാത്ഭുതം!
മുട്ട് കുത്തുവിൻ!
മുട്ട് കുത്തി നിൽക്കൂ!
എല്ലാരും മുട്ടുകുത്തി വണങ്ങൂ!
ഇത് അത്ഭുതമൊന്നുമല്ല!
ഇത് വെറും യാദൃച്ഛികമാണ്!
നിന്‍റെ കാലൊച്ചകൾ ഞാൻ തിരിച്ചറിഞ്ഞു.
നിന്‍റെ ചെവിക്ക് കണ്ണുപോലെ തന്നെ കൂർമ്മതയാണ്.
ചെവികൾ കണ്ണുകൾക്ക് പകരമാവില്ല, സീസർ.
ബെല്ലി നൃത്തമൊക്കെ വളരെ നന്നായിരുന്നു...
പക്ഷേ നീ അവിടെയായിരുന്ന സമയത്ത് ഒരു തെറ്റ് ചെയ്തു.
ഞാനോ?
ഞാൻ പറഞ്ഞത് "തെറ്റ്", പക്ഷേ അത് ഏറെക്കുറെ ഒരു കുറ്റമായിരുന്നു.
എനിക്കറിയില്ല എന്ത് തെറ്റാണ് നീ ഉദ്ദേശിച്ചതെന്ന്.
എനിക്ക് മുറിവേറ്റപ്പോൾ, അവർ ഏറെക്കുറെ എന്നെ ഉന്നതപദവിയിലേക്കുയർത്തി.
അത് വേറെ വിഷയം.
ഞാൻ പറയുന്നത് നിനക്ക് കിട്ടിയ ഒരു കത്തിനെപ്പറ്റിയാണ്.
എന്ത് കത്ത്?
മറുപടി അർഹിച്ചിരുന്ന ഒന്ന്.
നീ ഒരിക്കലും അയക്കാത്ത ഒരു മറുപടി.
ആരിൽ നിന്നുള്ള കത്ത്?
നിനക്ക് എന്നോട് പറയണമെന്നില്ല...
കാരണം നീ വിചാരിക്കുന്നത് എനിക്കറിയില്ലെന്നാണ്.
- ഞാൻ സത്യമാണ് പറയുന്നേ, ഡെൽഫിൻ! - സത്യം വെക്കാതെടാ, പാപീ!
അപ്രിയമായ ചിലത് നിന്നെ...
ഓർമ്മപ്പെടുത്തുന്നതിന് എന്നോട് ക്ഷമിക്കണം.
അപ്രിയമായത് എന്ത്?
ഇവിടെ നിന്നെനിക്ക് പള്ളി കാണാം...
പിന്നെ ഗോപുരമുകളിലുള്ള കുരിശും.
ആ കുരിശിന് മേൽ ഞാൻ സത്യം ചെയ്യുന്നു എന്‍റെ അച്ഛനിൽ നിന്നും...
ആംഗ്ലേഡിൽ നിന്നുമല്ലാതെ എനിക്കൊരു കത്തും കിട്ടിയിട്ടില്ലെന്ന്.
അങ്ങനെയാണ് കാര്യമെങ്കിൽ, അതൊരു ദുരന്തസംഭവമാണ്.
എന്തുകൊണ്ട്?
ഒരിക്കൽക്കൂടി സത്യം ചെയ്യ് നീയെന്നോട് നുണ പറയുകയല്ലെന്ന്.
ഞാൻ സത്യം ചെയ്യുന്നു. ആരാണെനിക്ക് എഴുതിയത്?
ഫ്ലോറെറ്റ്.
ഫ്ലോറെറ്റ് കമോയിൻസോ?
ഇവിടെ ആകെയൊരു ഫ്ലോറെറ്റേ ഉണ്ടായിരുന്നുള്ളൂ.
നിനക്കുറപ്പാണോ?
ഞാൻ, എന്‍റെ കൈകൊണ്ടാണ് ആ കത്ത് പോസ്റ്റ്മാന് കൊടുത്തത്.
ഞാനൊരിക്കലും അവളിൽ നിന്നുള്ള ഒരു കത്തും മറക്കില്ല.
എന്റേൽ ഇപ്പോഴുമുണ്ട് അവൾ എനിക്കെഴുതിയ രണ്ട് മങ്ങിയ കുറിപ്പുകൾ...
പിന്നെ അവൾ മുടി ചീകിയിരുന്ന ഒരു കറുപ്പ് ചീപ്പും.
അത് സത്യമാണ്.
ഞാൻ തിരികെ വന്നപ്പോഴേക്കും, അവൾ ഗ്രാമം വിട്ട് പോയിരുന്നു.
അവൾ ക്രെസ്പിനിലുള്ള ഒരു കൊല്ലനെ കെട്ടിയിരുന്നു...
കൂടാതെ നേരത്തെയെ അവൾക്കൊരു കുഞ്ഞും ഉണ്ടായിരുന്നു.
ആ കത്ത് എങ്ങനെ നഷ്ടപ്പെട്ട് പോയി?
അവിടെ, ഞങ്ങൾ ഇടക്കിടക്ക് പലയിടത്തേക്കായി മാറിയിരുന്നു.
ചില സമയത്ത് ഞങ്ങൾക്കുള്ള ഭക്ഷണവും എന്തിന്...
വെടിക്കോപ്പുകൾ വരെ ഞങ്ങളിലെത്തിയിരുന്നില്ല.
ചില കത്തുകളും അങ്ങനെ നഷ്ടപ്പെട്ടിരിക്കാം.
പക്ഷേ ആ കത്ത് എനിക്ക് കിട്ടിയിരുന്നെങ്കിൽ...
എനിക്കിപ്പോഴും അത് മനഃപാഠമായിരുന്നേനെ.
അത് സത്യമാണെങ്കിൽ, വല്ലാത്ത കഷ്ടം.
നിനക്ക് തോന്നുന്നുണ്ടോ അവളെന്നെ സ്നേഹിച്ചിരുന്നെന്ന്?
നീയൊരു വയസ്സൻ വിഡ്ഢി.
അവളൊരിക്കലും എന്നോടങ്ങനെ പറഞ്ഞിട്ടില്ല...
അന്നൊരു രാത്രി ആംഗ്ലേഡിന്‍റെ കളപ്പുരയിൽ വെച്ച് ഞങ്ങൾക്കിടയിൽ എന്ത് സംഭവിച്ചോ...
അതിനുശേഷം പോലും.
അവൾ അങ്ങനെയായിരുന്നു.
അവളുടെ കത്തിൽ...
അവൾ ഗർഭിണിയാണെന്ന് നിന്നോട് പറഞ്ഞു.
എന്ത്?
അതെ.
നീ മൂന്നാഴ്ചകൾക്ക് മുൻപ് പോയി.
അവൾ നിന്നോട് പറഞ്ഞു നീ അവളെ കെട്ടാമെന്നേറ്റ് അവളുടെ..
അച്ഛന് കത്തെഴുതുകയാണെങ്കിൽ...
അവൾ നിനക്കായി കാത്തിരിക്കുമെന്ന്.
അവൾക്ക് അവളുടെ കത്ത് മൊത്തം ഗ്രാമത്തിനും കാണിച്ചു കൊടുക്കാമായിരുന്നു...
പിന്നെ ആരും തന്നെ അവളെ കളിയാക്കുന്നത് ചിന്തിക്കുക പോലുമില്ലായിരുന്നു.
നിനക്കുറപ്പാണോ?
ആ പാവം പെങ്കൊച്ചിന് ഉറങ്ങാനായില്ല.
അവൾ പൈശാചിക ഔഷദങ്ങൾ കഴിച്ച് കുഞ്ഞിനെ ഇല്ലാതാക്കാൻ ശ്രമിച്ചു.
അവൾ കുന്നിന്മുകളിലെ വലിയ പാറക്കെട്ടുകളിൽ നിന്ന് താഴേക്ക് ചാടി...
പക്ഷേ ഒന്നും ഫലം കണ്ടില്ല.
പിന്നീട് അവൾ നിന്നെ വെറുക്കാൻ തുടങ്ങി.
അവൾ ഔബാനിലുളള നൃത്തകേന്ദ്രത്തിലേക്ക് പോയി...
അവിടെവെച്ച്‌ അവൾ ക്രെസ്പിനിൽ നിന്നുള്ള കൊല്ലനെ കണ്ടുമുട്ടി.
അങ്ങനെ അവൾ ഗ്രാമം വിട്ടു...
പിന്നെ ആ കുഞ്ഞ് പിറന്നത് എന്നാണെന്ന് ആരും ഒരിക്കലും അറിഞ്ഞില്ല.
അത് ജീവനോടെ പിറന്നോ?
ജീവനോടെ, അതെ...
പക്ഷേ അതൊരു കൂനനായിരുന്നു.
ക്ലാരിനെറ്റ്‌ തിരികെ വരുന്നത് എനിക്ക് കേൾക്കാം.
വാ മോളെ.
തണുപ്പ് കൂടിവരികയാണ്.
എനിക്ക് നെരിപ്പോടിനരികിൽ ഇരിക്കണമായിരുന്നു.
പോയിവരട്ടെ, സീസർ.
പേടിക്കണ്ട.
ഞാനൊരിക്കലും ആരോടും പറഞ്ഞിട്ടില്ല.
ഞാൻ നിനക്കുവേണ്ടി പ്രാർത്ഥിക്കാൻ പോകുവാണ്.
എന്താ പ്രശ്നം, പാപ്പി? നിങ്ങക്ക് സുഖമില്ലേ?
ഇവിടെ നിൽക്കല്ലേ. നല്ല തണുപ്പാണ്.
ഞാൻ ഡോക്ടറെ വിളിക്കണോ?
എനിക്ക് ഓംപ്രസിലേക്ക് വിളിക്കാൻ സാധിക്കും.
വേണ്ട, നന്ദി.
എനിക്കറിയാം എനിക്കെന്താണ് കുഴപ്പമെന്ന്.
എന്‍റെ മേൽ ചാരിക്കോളൂ. ഞാൻ നിങ്ങളെ വീട്ടിൽ കൊണ്ടാക്കാം.
എന്‍റെ ചങ്ങാതീ, നീ മരിക്കാനായെന്ന് ഞാൻ വിശ്വസിക്കില്ല.
പക്ഷേ ഞാൻ വിശ്വസിക്കുന്നു എന്‍റെ സമയമായെന്ന്.
എനിക്കറിയാം ഞാൻ ഇന്ന് രാത്രി മരിക്കും.
എന്താ അങ്ങനെ തോന്നാൻ കാരണം?
ഞാൻ മരിക്കും കാരണം എനിക്കിനി ജീവിച്ചിരിക്കണമെന്നില്ല.
വേഗം എന്‍റെ കുമ്പസാരം കേൾക്കൂ.
നീ കണ്ടോ. എനിക്കൊരുപാട് കുമ്പസാരിക്കാനുണ്ട്.
നിനക്കറിയാലോ ആത്മഹത്യയെന്നത് കൊടിയ പാപമാണ്.
എനിക്ക് എന്നെത്തന്നെ കൊല്ലേണ്ട ആവശ്യമില്ല.
ഞാൻ സാധാരണമട്ടിൽ മരണമടയും.
പ്രിയ ദൈവമേ, ദയവായി അവളുടെ കുഞ്ഞിനെ ഒരു കൂനനാക്കരുതെ.
പ്രിയപ്പെട്ട കുഞ്ഞു മനോൻ...
നോട്ടറി നിന്നോട് പറയും ഞാനെന്‍റെ മൊത്തം ഭൂസ്വത്തും നിനക്കായി നൽകിയെന്ന്.
ഇത് നിനക്ക് ആശ്ചര്യമായേക്കും, പക്ഷേ ഇത് സത്യമാണ്.
നോട്ടറി നിനക്ക് എല്ലാ പ്രമാണങ്ങളും നൽകും.
കാരണം നിന്‍റെ അച്ഛൻ എന്‍റെ മകനായിരുന്നു.
അവനായിരുന്നു ഞാൻ എന്‍റെ ജീവിതകാലം മുഴുവൻ ആശിച്ചു കാത്തിരുന്ന സുബേയ്റൻ...
അവനെ ഞാൻ കഷ്ടപ്പെടുത്തി കൊന്നു...
കാരണം എനിക്കറിയില്ലായിരുന്നു അവൻ ആരായിരുന്നെന്ന്.
ഉറവയെപ്പറ്റി ഞാൻ അവനോട് പറഞ്ഞിരുന്നുവെങ്കിൽ...
അവനിപ്പോഴും അവന്‍റെ മൗത്ത് ഓർഗനും വായിച്ച് ഇവിടുണ്ടായേനെ..
കൂടാതെ നിങ്ങളെല്ലാവരും നമ്മുടെ കുടുംബ വീട്ടിൽ കഴിയുന്നുണ്ടാവും.
ആർക്കും ഇതറിയില്ല, എന്നാൽ ആരെയും നേരിടാനാവാത്ത വിധം ഞാൻ ലജ്ജിക്കുന്നു...
മരങ്ങളെപ്പോലും.
ഗ്രാമത്തിൽ, ഇത് അറിയാവുന്ന ഒരാളുണ്ട്.
അവൾ നിനക്കെല്ലാം പറഞ്ഞു തരും.
അത് ഡെൽഫൈനാണ്, കണ്ണുകാണാത്ത ആ കിഴവി.
ആഫ്രിക്ക കാരണമാണ് അതെല്ലാമെന്ന് അവൾ വിശദീകരിച്ചു തരും.
നിന്നെ ഉമ്മ വെയ്ക്കാൻ ഞാൻ അർഹനല്ല...
കൂടാതെ എനിക്കൊരിക്കലും നിന്നോട് സംസാരിക്കാനുള്ള ധൈര്യവുമുണ്ടായില്ല.
പക്ഷേ ഇപ്പോൾ ഒരുവേള നിനക്കെന്നോട് പൊറുക്കാൻ കഴിഞ്ഞേക്കും...
പിന്നെ എനിയ്ക്കും പാവം ഉഗോളിനും വേണ്ടി...
ചെറുതായി പ്രാർത്ഥിക്കാനും.
എന്‍റെ കാര്യം വളരെ ദയനീയമാണ്, എനിക്ക് എന്നോട് തന്നെ പരിതാപം തോന്നിപ്പോവുന്നു.
തികഞ്ഞ വിദ്വേഷം കാരണം, ഞാനൊരിക്കലും അവന്‍റെ അടുത്ത് പോയിട്ടില്ല.
എനിക്കൊരിക്കലും അവന്‍റെ ശബ്ദമോ മുഖമോ അറിയില്ലായിരുന്നു.
ഞാനൊരിക്കലും അവന്‍റെ കണ്ണുകൾ കണ്ടിട്ടില്ല...
അവ ചിലപ്പോൾ അവന്‍റെ അമ്മയുടേത് പോലെ ആയിരുന്നിരിക്കും.
ഞാനാകെ കണ്ടത് അവന്‍റെ കൂനും പിന്നെ ഞാൻ അവനിലുണ്ടാക്കിയ വേദനയും മാത്രമാണ്.
ഇപ്പൊ നിനക്ക് മനസ്സിലായിക്കാണും എന്തുകൊണ്ടാണ്
ഞാൻ മരിയ്ക്കാൻ ആഗ്രഹിക്കുന്നതെന്ന്.
കാരണം എന്‍റെ ഹിംസകൾക്ക് മുന്നിൽ...
നരകം പോലും ആനന്ദകരമായിരിക്കും.
അതുമല്ല, ഞാൻ മുകളിൽ ചെല്ലുമ്പോൾ അവനെ കാണും. എനിക്കവനെ ഭയമില്ല.
ഇപ്പോ അവനറിയാം അവനൊരു സുബേയ്റനാണെന്ന്...
പിന്നെ അവനൊരു കൂനനായത് എന്‍റെ തെറ്റുകൊണ്ടല്ലെന്നും.
അതെല്ലാം ഒരു വിഡ്ഢിത്തരമായ തെറ്റാണെന്ന് അവനറിയാം.
എനിക്കുറപ്പുണ്ട് എന്നെ കുറ്റപ്പെടുത്തുന്നതിന് പകരമായി...
അവനെന്നെ ന്യായീകരിക്കുമെന്ന്.
നന്നായിരിക്കട്ടെ, എന്‍റെ പൊന്നു മോളെ.
നിന്‍റെ മുത്തച്ഛൻ, സീസർ സുബേയ്റൻ.
പരിഭാഷ : ഷൈജു. എസ്
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org